Ke A Ngeilo Nain Fale Hna Caah Cun Hitihin - THANGLAWI\nJune 16, 2018 June 16, 2018 Lyly Par 0 Comments Inspired Stories\nMusic For Jesus timi facebook page nih fa 4 ngei cangmi pa nih a fale ca rian a ttuan ning le a cawlcangh ning hmanthlak an rak taar mi nih mi tampi thinlung a tongh. Hi fa 4 ngei cang mipa hmanthlak le a konglam hi tlingin cun an langhter lo nain Philipine ram ah a cang mi a si tiah an rak ttial.\nKe a ngeih le ngeihlo hmanh a ruah awk i hngal loin thil a rit ngai mi cu a liang ah i khinh in a phorh thluahmah ve ko. Hi hmanthlak nih a langhter mi cu pa le hna nih chungkhar ca le fale ca ahcun an sining a phanh lo tiang hmanh in ttan le ttuan an ngamh ti kha a langh ter.\nHi thil a cannak hmun le hma diktak hi facebook page nihcun tling tein an rak langhter chih lo. Hi nih a langhter mi tu cu nu le pa nihcun fale kan caah an sining poah in an i zuamnak kha a langhter. Upat tlak pa pakhat a si ve. Happy father day all!\nRef: Music For Jesus fb page\n← A Tlau Tiah An Kawl Len Minu Cu Lim Nih A Rak Dolh Diam\nA Pa Nih Hliamhma Fak Pekin A Velh Pinah Thir Cikcin In A Hren I Thil A Suk Ter Rih →\nJune 2, 2018 Lyly Par 0


I RALRING CIO HNA USIH, TTIHNUNG NGAI ASI CANG, MUIHNAK CHUMPI A CHAH – The Chinlung Post\nI RALRING CIO HNA USIH, TTIHNUNG NGAI ASI CANG, MUIHNAK CHUMPI A CHAH\nSeptember 15, 2020 admin NEWS 0\nMuihnak chumpi a hung chuak ruangmang ko cang. WHO nih thanhnak an tuahmi cu Vawleipi ah zawtnak akarh bik lio caan aphan cang tiah an thanh. Nikhat chungah zawtnak angei mi hi minung 307,930 asi tiah an langhter. Hihi zawtnak a chuah thok in atam bik lio caan asi. Hi konghe pehtlaiin UN Agency nih an ti tthanmi cu nunnak aliammi zong 5500 an si tiah an chim chih.\nZawtnak a tambiknak ram cu US le India cun Brazil hna hi an si. Zawtnak angeimi hi vawlei cungah 28 million an phan cang. Hi chungah a zatceo hi US ah a ummi lawngte an si tiah an chim. Nikhat ah zawtnak tambik asi lio caan hi aliamcia September ni 6 kha asi i, hi lio caan ah minung 306,857 an rak si. Asinain atu ahcun record thar a vun chuak cang tiah WHO nih an langhter.\nNizan Sunday ah khan India ah zawtnak angei tharmi hi minung 94372 an si i, US ah minung 45523 an si. Cun Brazil ah 43718 an um tiah an chim. A nunnak aliammi chungah thongkhat hrawnghrang veve hi India le US ah a si i, Brazil ahcun 874 asi. Hihi nikhat chungah a nunnak aliammi an si. An tuak ning ahcun nikhat ah hin india ram ah minung 64000 hrawng zawtnak an ngei.\nZawtnak hi Europe ram chungah atu hi akarh cuahmah caah an thinphang ngaingai cang ti asi. Cutik ah nawlngeitu hna nih phihkharnak zong athar in an tuah tthan pin ah hmaihuh nan i tuah dih lai tiah an ti tthan hna i, Social Distancing zong nan zulh hrimhrim lai tiah an chim cah rih hna. Zawtnak hi Peru le Israel cun South Korea siseh Australia hna zongah a karh ngaingai cang.\nNizan zongah Australia victoria state ah phungzul lomi minung 70 hna cu an tleih hna. Victoria hi Australia ahcun zawtnak akarh ngaingai nak hmun a si. Zawtnak angeimi chungah 70% hi Victoria ah a si i, cun a nunnak aliammi chungah 90% zong hi a si thiamtthiam tiah asi. Hi konghe pehtlaiin nizan ah New Zealand PM thanhnak atuah ve. Auckland ti dah lo cu phihkharnak hi thlahdorh asi lai tiah a thanh ve.\nZawtnak thar angeimi an karh ngai caah Israel zong nih rampi huap in lockdown an tuah tthan. Israel ahhin zawtnak angeimi hi minung 153000 renglo an si cang i a nunnak aliammi hi 1108 an si cang tiah langhter chih asi. Zawtnak hi nikhat hnu nikhat in akarh chin lengmang caah pumpak cio zong nih biatak tein i ralring cio hna usih.\nPATHIAN DAWTNAK A NGAN ZIA, COVID-19 NIH AA KAN DAWN LO.\nKAN MAH LE KAN MAH PEI AA KAN SEHTER TAWN KO CU


Min Aung Hlaing Le A Party Hna Nih Cun CRPH An Ttih Tuk Cang Hna.A Ruang Cu? – Chintanbo\nMarch 16, 2021 admin THEIHTLEI 0\nUknak chut tu Min Aung Hlaing ralkap pawl nih Committee Representing Pyidaungsu Hluttaw (CRPH) an ttih tuk cang nak duhsah duhsah tein a hung lang thluahmah, a hmasa bik ah an ttihnak a langh ning cu Kawlram khuapi cheukhat chungah Min Aung Hlaing ralkap pawl kut ah nawl neihnak le biaceihnak tiang a pek hnami Martial Law hi si.\nMartial Law an chuah ruangah hin zei hmanh ttih hlei ding um lo, a luan ciami kum 1988 lio le tu lio kan tonmi hi aa khat hrim hrim lo timi kan fian deuh lo ruangah Martial Law kan ttihnak hi si. A luan ciami kum 1988 lio ah khan cun mipi lei in dirpi tu ho hmanh an rak nei lo, UN nih cun a thinphannak kong a rak chimmi le a ngiatnak kong lawng kha si ko.\nA si nain tu ah cun International nih an cohlanmi president kan nei, cun UN ah siseh vawlei cung ram hruaitu hna sin kip ah Kawlram mipi aiawh in biachim piak tu ding special palai simi doctor Sa Sa kan nei fawn, British ram cozah hmai ah dirpi tu Myanmar Ambassador kan nei rih.\nA si nain cu lio ah USD 2 millions pe in an hlanchommi Ari Ben-Manashe ti dah lo cu uknak la tu Min Aung Hlaing le a ralkap paw hi vawlei pi theih in a dir pi tu dingmi palai an um lo, hi pa hmanh nih hin phaisa duh ruah ah dirpi a timh hnami si i a company umnak le a mah umnak Canada cozah tiang nih hlathlainak tuah in dantat an timh cang.\nCu ruangah mipi lei nih teinak hmuh ding hi a nai cuahmah ko ti hi philh bak hna hlah usih, mah belte tu ah cun lungdongh le lungrawh tuk ruangah uithah le ar thah zong in mipi an kan thah thluahmah rih ko lai. Zan tiang ah sang chungah lut in minung an tlaihmi te hna hi zei dang ruangah si loin CRPH an ttih ruangah si.\nZei tluk an cawlcangh len zongah Kawlram mipi aiawh in a kan dir piak tu palai simi doctor Sa Sa bantuk in tlangcung hriamtlai phu hna he siseh, international media hna he zong biaruahnak zei hmanh an nei kho lo, Min Aung Hlaing le ralkap hna nih an ti khawhmi cu Myanmar ram chungah duh poah in mi tlaih le thah lawng hi si, mah zong hi vawlei pi nih zoh sawh a tim ti hrim hrim lo.\nMipi nih kan i fian bak dingmi cu kan theih fian lomi thil ah duh tawk in bia chim lo ding, Min Aung Hlaing le a ralkap pawl nih an mah cohlang ding le CRPH zumh lo ding in policy an thlahmi hi zumh bak lo ding, teinak kan hmuh khawhnak ding caah zei bantuk lunghrinhnak hmanh nei lo tein CRPH hi zumhnak he karhlaang ko hna usih.


Ttih hlah na sin ka um a sung bik ceunak fino bangin a cer, ka lam a ceuter khuadawm muihnak lakah cer in a rung tlang, ”nang lawng cun kan kal tak bal. - ppt download\nPublished byConcetto Gentile Modified over 3 years ago\nPresentation on theme: "Ttih hlah na sin ka um a sung bik ceunak fino bangin a cer, ka lam a ceuter khuadawm muihnak lakah cer in a rung tlang, ”nang lawng cun kan kal tak bal."— Presentation transcript:\n1 Ttih hlah na sin ka um a sung bik ceunak fino bangin a cer, ka lam a ceuter khuadawm muihnak lakah cer in a rung tlang, ”nang lawng cun kan kal tak bal lai lo”, tiah a ka ti.\n2 Kei lawng ka si lo, kei lawng ka si lo, ”kan kal tak bal lai lo” a ka ti. A ka kal tak bal lai lo, a ka kal tak bal lai lo.\n3 Rose pangpar a ziam tawn cuailo pardawh zong, nitlang zong a dul i vankam ceu a lo, Jesuh Sharon pardawh a mi ca a en.\n4 Kei lawng ka si lo, kei lawng ka si lo, ”kan kal tak bal lai lo” a ka ti. A ka kal tak bal lai lo, a ka kal tak bal lai lo.\n5 Hmuh khawh lomi harnak nih ka naih hmanh seh, khamhtu nih a ka naih, ”ttih hlah” a ka ti. Tthalcaan chuak canrel va bang ka tha a nuam.\n6 Kei lawng ka si lo, kei lawng ka si lo, ”kan kal tak bal lai lo” a ka ti. A ka kal tak bal lai lo, a ka kal tak bal lai lo.\nDownload ppt "Ttih hlah na sin ka um a sung bik ceunak fino bangin a cer, ka lam a ceuter khuadawm muihnak lakah cer in a rung tlang, ”nang lawng cun kan kal tak bal."\nPpt on obesity and overweight Ppt on patient monitoring system Ppt on models of marketing communication Ppt on isobars and isotopes Ppt on omission of articles in grammar Ppt on miniature circuit breaker Download ppt on transportation in human beings Ppt on 26/11 mumbai terror attack Ppt on employee motivation stories Ppt on computer languages basic\nEnglish Project Child Abuse In Hong Kong. A Survey n Date : 5th November,2001 n Survey Objects :20 mothers/housewives, who were not older than 27, of.\nA SUALMI HNA RA U key F NO.107. Jesuh vancung a um na in vawlei cungah a rung ttum,mi vial te ca a rung tum i, a zawmi a damter hna baible ca chungin.


Zualko: Pu Hau Pum Nih Ruah Lo Pi In Mual A Kan Liam Tak – Chuncha News\nZualko: Pu Hau Pum Nih Ruah Lo Pi In Mual A Kan Liam Tak\nApoi hringhran ko, hringtu pa le nih mual a kan liam tak hi cu tuar a fak hringhran ko, taksa in zungzal then a si tikah minung thisa sinak in cun a rak fak hrim ko. Hringtu kan nu le kan pa le hna cu an tar cang hnu zongah kan tlaihchan thiamthiam hna, thluahchuah kan ham piak rih hna seh ti hi kan duh peng rih ko hna, Pathian nih hi vawlei harsatnak nung caan hmang a sianh ti lo caah amah sinah a kal chung cang mu.\nAtu a kan liam tak mi hi Pyinkhonegyi khua ah a um mi Pu Hau Pum a si. 16.8. 2020 (Sunday) ah sian lo bu tein mual a kan liam tak hi a si. Pu Hau Pum hi kum 78 tiang Bawipa nih hi vawlei ah nunnak a pekmi asi. Kaltak mi hna a chungkhat rualchan vialte Bawipa tu nih in tuar zia thiam ter hram ko hna seh. Credit: Ngawn Thuthang\nThawngpang dang relchap<<< Howard ah kum 4 a um hnu ah ah, University of California, Hastings ah law degree a la than i, Alameda County District Attorney’s Office ah a rian a thok. California ah a hmasabik nunau le African American attorney general i an thim hlan ah, 2003 ah khan San Francisco caah District attorney – biaceihtu lubik dirhmun a phan.\nZualko: Tuzan Somu Accident Ah Afa Nausen A Pom Lio Mi Cu Hringtu A Nu Nih Mual A Liam Tak


MAH Le Ralhrang Hna Caah Cun Lam Pit Cekcak Cang – Chintanbo\nDecember 5, 2021 admin WORLD NEWS 0\nIIMM le CHRO cu nizan tihni ah ton biaruah nak kan nei. Chinram le Chinmi kan um nak Sagaing le Magwe ramthen hna I MAH le Kawl ralhrang nih nuhrin covo an buar nak kong le zeitin dah an sual nak vialte hi record ah kan chiah lai timi kong ah a voikhat nak meeting kan tthut asi.\nGeneva i aum mi IIMM timi hi Burma ram nuhrin covo le Democracy cawlcanghnak lei I ai tel pang mi nih cun theih pah cio asi lai dah. A dik thlir in kan theih lo hmanh ah a thluam thlam tal cun theih cio asi. IIMM tiah a tawinak in auh mi cu Independent Investigative Mechanism for Myanmar tinak asi. 2018 ah UN Human Rights Council nih Burma ram caah adirh mi bu asi. UN nih Burma ram ah Ralhrang (Tat ma daw le cozah) nih nuhrin covo an buarnak hi a sawhsawh si lo in crime against humanity minung sinung phung ralchanh in (Pipu hna holh cun Mi kello) minung lungput le sining tiang lonh in mipi cung ah sualnak atuah.\nHi an sualnak vialte hi ram chung beiceih nak ah, asi lo ah ram pakhatkhat biaceihnak ah asi lo ah UN nih a tawlrel mi biaceih nak ah ni khatkhat ah an bia ceih an si te lai.Cu an bia ceih tik ah cun 2011 hnu I sualnak an tuah mi vialte kha ttha te in record ah chiah in mawhphurh nak (dan tat nak) pek khawh nak ah evidence (tehte) ah hman an site lai ti khi asi. Battalion commander thonk in a cung lei poh an min kan vun khomh hmasa hna. A hnu ah sualnak a tuah mipoh pumpak pakhat cio min zong kan khawmh khawh chung kan khawmh lai. Pathian nih a rem a ti ah cun Kawl ralhrang hna nih kan miphun cung ah sual chimpit le mi kello thil an tuah mi vialte record kan tuah mi hna hi chim rel can le an bia ceih can a phan te lai. Tuan ah an bia ceih khawh nak ding tu hi kan zapi fak chinchin in kan ttan cio a hau mi asi. Rff: Salai Bawi Lian Mang


VAURAWNG CDF PAIH COMMITTEE SIN IN LUNGLAWMHNAK – The Chinlung Post\nVaurawng CDF Paih committee sinin lunglawmhnak. Chin miphun ulenau hna, mizapi nih thaazang nan kan peknak thawngin kan paih tlam a tling. Live paper view in na cawk ko na,n a tlamtling lo mi nan um kho, kan ngaithiam uh. Kan miphun hawi CDF ca’h tiah, na ṭhawn thaazang hmang in a pai mi vialte siseh, pumpak pakhat cio nan cungah kan ilawm tuk.\nRung Lian Ceu le Thang Tu nanmah pahnih cungah lunglawmhnak chim cawklo kan ngei, paih nan sunlawi ter. Pakhatnak. Biak Hmun Sang, nih teinak a hmuh mi $5,000 a kan hlut țhan dih. Pahnihnak. Sang Hlei Thang nih teinak a hmuh mi $2,000 a kan hlut than dih. Pathumnak. Lal Rem Ruat nih Lightweight le MiddleWeights in teinak $4,000 a hmuh mi a kan hlut țhan dih.\nPalinak. Val Thian Cung, nih Zatlang bualco le minung tambik teinak a hmuh mi $1000 a kan htut i, Hniarlawn khua CDF rianṭuannak a khat ko ca’h tiah $700 a hlut hna.Panganak. Uk Lian Thang nih zuamcawh ah, pahnih nak laksawng a ngahmi $500 a kan hlut țhan. Kan miphun hawi CDF ca’h tiah, an laksawng $12,500 a kan hlut țhan dih, kan ilawm tuk.\nPaper view in a lut mi le Angki kan zuar ter mi hna tlam a tlin dih ahcun $40,000 cu kan ngah ko lai tiah kan i ruah. Kan chin ram ah kan umlo na,n USA ram in kan Paih țhawng hna zong nih nan thinlung nan thazang nan chawva in nan dirhkamh mi hna kan hmuh tikah lunglawmhnak mithli a luang, Bawipa nih nan țuan kawlholnak ah thluachuah in pe chin ko hna seh. Salai Ṭial Sang, V. CDF Paih Secretary. USA, Indianapolis\nCabia dang: Thantlang ah SAC ralkap mortar bomb a puak lo mi 2 laak, ralrin rih herh. August 25 Thantlang kahdohnak lio ah SAC ralkap nih mortar bomb an kah i a puak lo mi 2 cu an lak cang, pakhat cu vawlei chung ah a puak cang an ti nain ralrin rih a herh tiah theih a si. Amah belte daithlan awk cu a tha lai lo. A dang a puak lo mi zong a um kho rih. A bik in Sianginn sang Bangla kam hrawng um mi nan fale chim hna u,” tiah Pu Ram Khar nih a chim. August 25 kahdohnak in SAC ralkap mortar a puak lo mi ruang ah August 27 le 28 ah pafa hna nunnak a liam i aa hliam mi 11 an rak si. Credit: The Hakha Times


Thantlang Khua Le Atu Lio Ralhrang Hi! – The Cherry Par\nThantlang Khua Le Atu Lio Ralhrang Hi!\nTHANTLANG KHUA le ATU LIO RAL HRANG.\nThantlang khua kong tlawm pal. Thantlang khua hi, khua hlun ngai mi Asi ve tik ah, Lawki chan khua hrum biak nak le khua hrum. Rai an thawi nak, Bungpi le Tumpang kung Pipi hna, kha kan Pa Rev, HaiMang nih Azoh tik ah, Jesuh khri Thawng țha Aleng kho lai lo tiin, , Pu Hrangtling (Ngultlem pa) Hmetdun pa le tin, 1961 kum ah Atu Thantlang khua khi, An rak i țhial hna, 1965 tiang ah khuathar cu țhil dih Arak si.\n1966 in khuapi Țawhlanzi Cozah chan ah Myo khuapi an rak pek, kan uk tu Cung lei Upa nih,, Thlantlang khua cu, “Nitlak Halkha” tiin Minthlen An rak ti nain, Thlenthai cu Aum lo. Khua pi thar Asi tik ah, Sual nak A rak tam, hlan kan no lio deuh kan mah hna chan ah cun, Zudin Mivuak sual hna hi, Arak Lar ngai Nu ngak hrim nih Uar Arak si heee.\nCu tin i vuak i Mithah Lai Nawn kha Arak um len caah, Thlan ti hi, (thlanmual) ti deuh Asi caah, Voi thum-3 nak, Pituh Council, Meeting ah, Thlan ti mi kha, Than, Min than nak tlang, Thantlang tiah Amin rak let Arak si.\nNan theih cio ban tuk in, Min Aung hlan nih Aana Ating țhan tik ah, Mipi nih an celh ti lo tuk cang i, tlaih khoh mi Hriamnam lak in, Chin Defence Force(CDF) tiin, Peng le tlang kip in, Ralhrang cu doh Asi.\nAtu thla Sept Ni -10 ah, Lungler Ralkap Sakhan cu, CDF le CNA nih an lak, Sept 18 ah Thantlang khuapi Ralhrang cu, CDF le CNA nih an kah țhan i, Ralhrang-30 reng lo an thah țhan hna, Ralhrang nih Inn 18 an khangh,.hlei ah, Thantlan khua kek Asi mi, Pastor CungBiak hum (Biakolh) cu, inn an khangh mi phalh dingah Motor sikel in Akal lio ah, Meithal in an kah, Akut dong hrolh Akut dong an cik i, A Ph he an lak chih.\nRalthawh cu țih Anung tuk mi Asi. kan hnu lei Sandah piah lio ah khan, Micheu khat nih Aziah hme CNA nih an kah hnga lo tiin, CNF/A An Soisel len hna, Ka rak ti mi cu, Raltuk hi an Lung Afiang lo mi kan um len ka rak ti,.Ral tuk nak hmun ah, Upadi (Law)A um ti lo, Atu cu, NUG nih Ram pi huap Ralthawh nak, Sept 7 in Athanh cang i, Ralthawh cu, duh zong duh lo zong ah Ahau cang.\nKawlram Ralkap Lungput tiin ka rak țial Arel mi nan rak um men lai, Kawlral kap cu, vawlei cung ralkap ah Misual cem an si lai dah, Vawlei cung Ralpi lio ah khan, Japan Ralkap hi an rak Sual kho tuk ve, An sual nak kong țial ah cun Asau tuk lai, Cun, Nazi Hitler Ralkap hi an rak sual tuk An rak țih tuk hna ve ti ah, Mifim thiam nih an rak chim mi cu, An sual tuk caah Adongh nak ah cun zohchia in an sung te lai an rak ti hna, Ataktak ah zoh chia in an rak sung tak.\nAtu tiang ah cun, kawlram mipi hi, Thong reng lo lawng kan thi rih, Biatak thlak i i tuk tik ah cun, Ating in kan thi te lai, Asi nain tei tu taktak cu, Mipi kan si te ko lai..Azei khom Asi ah, kan tha chia hlah u sih. Sangling Thantlang.\nAtulio Thantlang khuachung vung luh zong ttih a nung i atu khuachung ah a taangmi hna zong hi a rauh hlan ah an chuak ve te lai, tiah a chim chap.\n“Atulio Thantlang khuachung vung luh hi cu ttih a nung ngai, a him lo ngai. Hi hlan ah cun zei pipa cu kan tong hraw rih lo nain atu hnu belte cu kanmah zong kan kal kho ti lai lo dah. Atu Thantlang ah a taangmi hna zong hi a rauh hlan ah an chuak ve te lai,” tiah a chim.\n“Thantlang ralzaam kong he pehtlai in cazin kan tuah cuahmah lio a si. An i dornak hmunhma pawl ah kanmah pumpak zong vung kal kan i tim. Thantlang peng ralzaam kong ah atu tiang ah cun bawmhnak ngaingai a um rih lo. Ramchung le ramleng bawmhnak khulrang in kan herh ko,” tiah a cunglei ttuanvo ngeitu upa nih a chim chap. Atulio Thantlang ralzaam hna bawmhchanh a duhmi hna nih Phone-09 42393 5703 (TPAC) ah hin pehtlaihnak tuah khawh a si. Credit: The Chin Journal\n← Bomb Thawng Le Meithal Thawng Lakah Ar An Hung Khuang!\nHakha Khuapi Chungah A Lar Ngaimi Le Mipi Khuaruahhar In! →


Mipi kan dirhmun :Mipi zong a tanglei bantuk minung kan si sual nakhnga lo kan i ralrin a herh ve. – Hakha Cherry\nMipi kan dirhmun :Mipi zong a tanglei bantuk minung kan si sual nakhnga lo kan i ralrin a herh ve.\n2020 Thimnak Tlaihtleng: Kan ram ah rampumpi thimnak (general election) voithum (1990 ;2010 ;2015) tuah a si cang i rammi hna zong thimnak he pehtlai in hmuhton zeimawzat cu kan ngei ve cang.Atu kum thimnak ah kan mithlah (delegate) kan thim tik hna ah kan i palh sual nakhnga lo kan i ralring awk tete atanglei bantuk in hrawm(sharing) kan duh hna –\n1.Cangai bantuk hruaitu kan thim sual nakhnga lo i ralring usih. Cangai bantuk hruaitu hna cu ding tein kal thiam loin an siarpahleng in an kal caah an hruaimi mipi hna kha zei tik hmanh ah tinhmi an phan pi kho hna lo .An chim mi le an tuahsernak aa lawh lo caah zumh awktlak hruaitu ttha an si kho lo.A hruaimi mipi kha a vaivuanh hna.\n2.Cawtum bantuk hruaitu kan thim sual nakhnga lo i ralring usih. Cawtum bantuk hruaitu hna cu phung le phai ; dun le dan zong kha an tuaktan lem lo i anmah le siarem ning poah in rianttuan a hmang mi an si caah an hruaimi mipi kha chengpalang ah an tlakpi tawn hna.\n3.Chungkuh / Chungchep bantuk hruaitu kan thim sual nakhnga lo i ralring usih.Chungkuh bantuk hruaitu hna cu mah zawn lawng a ruatmi an si.An nupi le caah; an fale caah le an chungkhat sahlawh rualchan hna caah an nawl ngeihnak le an thil ti khawh tthawnnak kha ningcang loin hman a hmang mi pawl an si.\n4.Ramui bantuk hruaitu kan thim sual nakhnga lo i ralring usih. Ramui bantuk hruaitu hna cu a phunhawi sa ei a hmang mi an si i mi puarthau le mi hakkau an si fawn.Eihmuarnak kha din lonak a si tiah an ruat lo i tuahkel mi thil ah an ruah caah kan ram le kan miphun chung ah eihmuarnak a karhtertu an si.\n1.Laikeng / Kinglang bantuk mipi kan si sual nakhnga lo i ralring usih.Kinglang cu a umnak hmunhma hoih in a muici / arong aa thlen bantuk in mipi zong a sen lak ah kan um tik ah a sen; ahring he kan i cawh tik ah a hring ; sky blue he kan kal tti tik ah sky blue ti in a muici aa thleng lengmang mi lungrep ngeih lo mizuangzam kan si sual nakhnga lo kan i ralrin a herh ve.\n2.Phai kung / Hluang kung bantuk mipi kan si sual nakhnga lo i ralring usih.Phai kung cu thli nih a hranhnak lei poah ah tluk a hmang mi a si ban tuk in kan nih mipi hna zong a chim kho le a rel kho an tam deuh nak lei poah ah tluk a hmang mi kan si sual nakhnga lo Pathian nih a kan pekmi kan chiattha thleidannak kha hmang in mizei party dah kan ram le kan miphun caah zumh awktlak in rian a ttuan lai i aho hi dah kan miphun le kan ram caah zumh awktlak sinak lei ah a kan hruai khawh lai ti tuaktan bu tein kan Mee pe hna usih tiah kan sawm hna.\nChin Cozah nih Nawl a Chuahmi Kong


Thawngthanh: July 2 pumh caanhmannak le kan thawng ~ Chin Mission Church\nDam in nan um ttheo lai tiah ruahchannak ka ngei. Tu zarh kan pumh caanhmannak ka rak in kuat hna.\nTuzarh pumh dih ah EC meeting a um lai ca ah EC chungtel le Adviser te nan zate in meeting kai ding in kan in sawm hna.\nPi Esther Tun le Leng Hnem Za Nuam te siizung um veh can ah a tlawm bik won 10,000 cio kan asst. treasurer Pu Duh Tling Ceu sin ah nan rak pek naklai kan in sawm hna. Damnak tlamtling an hmuh nakhnga thlacam rih usi.\nRev. Taan Mang i a nau Pu Sui Hu bulhnak cu a tlawm bik won 10,000 cio kan asst. treasurer Pu Duh Tling Ceu sin ah nan rak pek naklai kan in sawm hna. Tantaak mi chungkhar tuarpi bu in ttan rak la cio ding in kan in sawm hna.\nRalvennak kha April thla thih ah a hnu bik thawh ding a si ca ah kan treasurer Saya Joshua Mang Neih Cung sin ah nan rak thawh naklai kan in nawl hna.\nPastor thaisung nu, Saya Joshua Mang Neih Cung, Pi Esther Tun, Pi Cing Lian Dim, Leng Hnem Za Nuam, Val Roland Van Lian Thawng a nu nih damnak thiang an hmuh khawh nakhnga\nPu Joel Za Lian Sang cu Apr 20 ni ah kan ramlei ah a va tlawng ta. Aug. zarh khatnak ah rak kir ṭhan ding a si i a lam a tluan nakhnga thlacam rih usi.\nCampaign cawnpiaktu kan sawm khawh nakhnga\nZeizong vialte ah toidornak le nunnemnak le lungsaunak le dawtnak in pakhat le pakhat i nawlthiam u. I remte in Thlarau ah pumkhat si awkah nan lung tho peng ko u.\nHla ngaih awk: 주의 옷자락 만지며 [ Junto a tus Pies ] (어노인팅) – 여고생 커버 [https://youtu.be/HzL624WrMm4]


Breaking News: Kawl Uico Ralhrang Helicopter Tla Bak An Kah Piak Hna - chinland media\nBreaking News: Kawl Uico Ralhrang Helicopter Tla Bak An Kah Piak Hna\nJanuary 8, 2022 admin Myanmar News 0\nBreaking News: Kawl Uico ralhrang pawl Helicopter pakhat KNDF nih tla bak in an kah piak hna. Thawngpang tha takta a si hih.\nNihin January 8,2022 ah Kayah ramkulh khuapi Loikaw le Demosu peng ah Kayah hriamtlai le Kawl ralhrang kar ah kahnak fak a chuak i Kawl ralhrang lei in minung 30 leng an thi. A thimi ahhin ralhrang bawi pakhat zong ai tel tiah theih a si.\nKawl ralhrang nih Loikaw le Demosu kahnak ah raltuknak Jet fighter pahnih le Helicopter zong a hman hna. Raltuknak Tank zong a hman hna. Sinain ralhrang pawl an mual a pho.\nNihin January 8,2022 zan sml 8:00 hrawng ah khan Loikaw khuapi kahnak ah ralhrang nih an hmanmi Helicopter pakhat cu Kayah htiamtlai hna nih an kah i a tla tiah KNDF nih thawng an thanh. Cu pinah Demosu peng kahnak ah ralhrang raltuknak Tank pakhat zong kang dih in kan kah tiah KNDF nih thawng an thanh.\nLoikaw khuapi ahhin nihnih chung pehtlai in kahnak a chuak cang. Loikaw khuapi um khuami thong tampi tamtang ah le pawngkam khuate ah an zam hna. Ralhrang bomb thlak ruang ah khuami 6 leng an nunnak a liam cang i tampi hliam an tuar.\nLoikaw khuapi chung ah kahnak a fak tuk caah khuami hna cu a si khawh ahcun khuapi chung in zam ding le i thuh ding in Kayah mipi ralkap nih an fial hna. Kayah mipi falkap nih an mipi hna cu a himnak hmun ah an zampi hna. An thilri an thiar piak hna ti a si.\nKayah ramkulh ah minung ting thum fai hrawng an umnak a si. Ralhrang nih uknak a lak hnu ah fak tuk in a kah hna i minung ting khat leng ralzam dirhmun in khua chuahnak in ramtang ah an um hna.\nKawl ralhrang pawl cu an mual a pho chin lengmang ko cang hih. KIA nih Helicopter pakhat an rak kah piak bal cang hna. Raltuknak Tank zong tam ngai an hrawh piak cang hna.\nPhoto: Google chung ah lakmi a si. A mah ralhrang helicopter a tlami taktak a si lo. A tlami taktak hmanthlak hmuh khawh a si lo caah ai remnak in tarmi a si.\nBreaking News: Kanpetlet Ah Ralhrang Anmah Le Anmah An I Kap 4 An Thi Cang\nRalhrang Nih Chin Ramkulh A Thar A Kan Nam Than Cang\nRIP: Thantlang Ralhrang Sniper In Salai Tum Kio Nunnak Liam\nMin Aung Hlaing That Ulaw US Dollar Ting 50 Kan In Pek Hna Lai\nUS Nih North Korea Hi Phomh A Timh Cang Rua Hih\nUico Ralhrang Nih Chin Mino Pathum An Thah Hna\nNUG Nih Mah Zatzat Phaisa A Ngeih Ko Ahcun Ziah A Ralkap A Bawmh Ko Hna Lo


Hriangkhan Khua – About Us\nHriangkhan Khua Tuanbia\nHriangkhan Website athei i a kan lengmi vialte pumpak nan cungah lunglawmh nak chimcawk lo kan ngei, hmailei zongah hika hmun te ahhin rak lengṭhan dingzong kan i sawmṭhan hna.Hriangkhan Khua kong cu tampi chim awk cu a um lemloh, kannih Hriangkhan cu Thlantlang peng (Vailamtlang) chungah a um ve mi a si.\nA fawinak in kan chim si ahcun Thlantlang khin Meng(mile) 25 tlukhrawng khi a hlat nak hmun ah a ummi khua a si. Thlantlang Khua in hriangkhan leiah kan kel(tlun) asi si ahcun Thlantlang khin Vuichip Tlangin Thlualam khua cun Khintlang , Khintlang khin cun khuaza cuanh khawh a si, mah Khintlang cun Hriangkhan Khua zong cuanh(zoh) khawh a si. Khintlang in tlawmpel vunkel ahkhin Bual Peng Kelnak lamle Hriangkhan (tlun) kelnak lam aa ṭhencolh ve,Hriangkhan Khua kelnak lam cu Orh (Right) lei kam in kel a si. Mahcun saunawn vun kelṭhan ahkhin hmulipi he lam kan i ṭhennak a um ṭhan i mah lamṭhen in Keh(Left) leiin kel cun tlawmpel cun Hriangkhan (Arkhuan) thawng athei colh cang lai, mahkhin Meng(mile) 2-3 hrawngkhin Hriangkhan Khua cu a si cang.\nHriangkhan timi min hi khua anrak tlaak hlan pi ah a rak um cangmi asi.Hriangkhan timi min a putnak cu hriangthing a rak umnak hmun kha khaan ah an rak hot tawnnak hmun asi caah cu khaan cu ramsa an rak tamnak ngai hmun asi.Cu khaan an rak hnawh paoh ahcun sa pupuam kah loin an rak um bal lo.Atu khuahlun le Khuathar kar ai rehnak, Sayamah Sung Hnem te inn pawng khi asi. CJC biakinn le Baptist Biakinn karlak khi Hriangkhan timi cu a rak si i, cu min put cun atu”Hriangkhan” timi min hi arak ra.\nHriangkhan Khua Tlaaknak\nLai Ral ttih ah Tipi le Tio ral ah Mar pawl cu an zaam tikah Mar khua tampi cu a tthing i ram lawng ah an hung cang.Cu a lawngmi hmun ahcun laimi nih an hun rolh hna. Hakha zaathang le Thangtlang Cinzah an pennak ram a kau chin lengmang. Hriangkhan Khualu Hransetlang timi ah khin, Mar Fan-ai Khua pakhat a rak um ve. Cu Khua an ttio hnuah Thantlang in an hung tlaakmi asi.\nKim Dun Tlaakmi Khua\nThantlang in Cinzah Bawi nih khua tlatu dingah an run thlahmi cu Cinzah Kim Dun a rak si. Kim Dun nih a rak tlaakmi Khua hi Champibual tlang Khuarop Ngafuankawr cung tlaang khu a rak si.Thangse le La-Aw karlak ah a ummi Khua arak si. Zawtfah a rak tam ca le Kim Dun nih khuammi a rak hrem tuk hna caah Khuami nih khua thar tlaak an rak duh i, Kim Dun cu Khuabawi ah an rak duh lo. That Hlei tu kha an rak thim. Kim Dun tlaakmi Khua ahhin Kum khat tluk an rak um.\nThat Hlei Tlaakmi Khua\nKim Dun khua ah zawtfahnak le thihloh a tam tuk caah a saannak deuh Hriangkhan ah khua tlaak tthan dinginThantlang Upa nih an hnatlaakpi hna. Cu hleiah Kim Dun nih dai te le rem tein a uk khawh hna lo caah a naupa That Hlei in an rak thlen. That Hlei he khua hrihruaitu dingah Hlawnching Hrang Kual, Thlaceu Al Thai le Mualhlun Hme Al an rak si. Hriangkhan Khua hi zei tikah dah an rak tlaak ti hi hngalh set asi lo nain 1813 hrawng hi si dawh bik asi.\nUKNAK LEI RIANṬUANNAK\nMirang Kai Hlan Uknak\nMirang kai hlan i Hriangkhan Khua Uktu khuabawi hna cu a tanglei hna hi an si:\n(1) That Hlei\n(2) Za Ral\n(3) Than hnok\nThan Hnok uk lio ah hin Mirang an rak kai ti a si. Hriangkhan Khua cu Thantlang in tlaakmi a si caah Thantlang bawi nih rak zohkhenhmi a si i, anmah sinah sakhuah rawlrel an rak pek. Asinain, khua dang nih an rak pekmi sapherh, arti tbk cu an rak pe lo. Thantlang bawi nih an rak kholh hna lo. Hriangkhan Khua i khuabawi pawl Cinzah, Hlawnching pawltu kha sakhuah rawlrel pinah inn sakpiak le lothlawhpiak an rak si.\nMirang Chan Uknak\nMirang chan lio khuabawi hna cu Cinzah le hlawnching an rak si. Mirang nih kha hna chunghnih kha an rak chanter hna. Mirang kai hnu i a hmasa bik khuabawi cu Van Hup Hlawnching a rak si. Khuabawi pawl cu a tanglei ah kan langhter:\n(1) Van Hup, Hlawnching (1890-1910)\n(2) Than Hnok, Cinzah (1910-1920)\n(3) That Khuai, Cinzah (1921-1932)\n(4) Mang Kam, Hlawnching (1933-1942)\n(5) Lal Kio, Hlawnching (1943-1947)\nParliament Uknak Chan Lio Khuabawi Pawl\n1948 Independence hnu in khuabawi cu mizapi duh thiimmi an si cang. A hmasa bik mizapi duh thiimmi khuabawi hna cu:\n(1) Ṭial Nuai, Mualhlun (1948-1953)\n(2) Thang Chum, Biakzual (1953-1959)\n(3) Sa Hmung, Bawitlung (1960-1962)\n1962 ah hin Ne Win nih aana a ting i parliament uknak airawk i inhngak cozah in kum 1974 tiang an rak uk. Mah chan lio i khuabawi pawl hna cu a tanglei hna hi an si:\n(1) Sa Hmung, Bawitlung (1962-1963)\n(2) Hniar Luai, Hlawnching (1963-1966)\n(3) Sa Thuan, Rahtin (1966-1969)\n(4) Cung Dun, Hmunlei (1969-1974)\n1974 in a voikhatnak Pyithu Council a rak i thok i 1988 tiang a si. Me thlaak in thiimnak a rak si. Cunglei Myone nih taarpiakmi minung kha khuabawi ah methlaak a rak si. Hriangkhan Khua le Hmunlipi hi ohsuh khat ah an rak kan komh. Mah uknak chan cu, socialist Lanzin Party ti a rak si. Sociallist chan lio i khuabawi hna cu mah hna hi an si:\n(1) Chan Ceu, Bawitlung (1974-1978)\n(2) Thawng Kung, Mualhlun (1978-1982)\n(3) Huat Cem, Kingbawl (1982-1984)\n(4) Thang Bik, Hlawnching (1984-1986)\n(5) Than Hrang, ( 1986-1988)\nPu Huat Cem hi kum hnihnak a ṭuan lio 1984 ah ai phuak i Pu Hmun Thio(Hmunlipi) nih caan karlak a hun chaan. Mah kum lila in Pu Thang Bik nih khuabawi cu a hun tlaih i a hmai thiim kum tiang a ṭuan.\n1988 ah hin Socialist uknak airawk i ralkap uknak ai thok ṭhan. Ralkap cozah chung i khuabawi a ṭuanmi hna cu a tanglei hi an si. An ṭuan kum hi fiang setsai in hngalhkhawh a si ti lo caah an min lawngin kan langhter hna: Tlawmpal ah kan vunlanghter te hna lai…………


Trump Nih Iran Kah A Duh Cang hi’Tih a nung chin lamang ko cang. – Lai Lungrawn Post\nNovember 18, 2020 November 18, 2020 admin World News\nPresident Donald Trump nih kan hnu zarh ah khan ruahnakpetu pawl cu a pumh hna le Iran kah ka duh i kah khawhnak a lam um hnga maw tiah a rak hal hna. A bikin Iran Nuclear-sernak hmun lianbik tiah ruahmi hmun kah a timh tiah cu kong a theitu cozah riantlai pakhat nih New York Times a chimh.\nTrump ruahnakpetu hna nih cun mah cu ruahnak cu ngol ding in an chimh i a ngan tukmi buainak (conflict) a chuak kho ding a si tiah ruahnak an cheuh.Mah hi Election a sungh hnu in a chimmi a si.\nUSA phunghrampi cung bia aa publican Lawmakers (congress chungtel) hlun dirhmun in thimnak kong i Trump a buaining hi cohlan khawh ding a si lo tiah kan ruahning a si,” tiah Republican Lawmaker hlun 31 nih min an thut i Trump cu Joe Biden teinak hi cohlan ding in ca an pek.\nTrump nih:Teinak a pek duh lo ah cun’USA mipi hi ceilak nunnak tamtuk a liam lai.


Gbridge Final | System Software | Software\nsimpanSimpan Gbridge Final Untuk Nanti\nArticle #12522 _ Buildings Business Knowledgebase-How to Create a Route Fix\nCSIR NET 2017 Answer Key _ Mathematics _ Dips Academy (2)\nGbridge Hman Ning\nNa thutnak computer monitor in a dang computer desktop he hman khawhnak pehtlaihnak ( Network ) hi a phun phun in tuah khawh a si mi chung in Gbridge kong hi ka vun ial. Mah thutnak computer in midang hman mi kha a caan caan ah hei hman a herh caan a um ve caah hi kong hi ka tialnak a si. Network pakhat chungah hman duhmi computer cu chiah an herh ti kha theih cu a hau hmasa. Na ca ah a herh sual a si le rak tuah chun vet e. 01. Mozilla firefox / Google Chrome hong law, URL address zawn ah http://www.gbridge.com/ ti ial law, ENTER key nam. Gbridge web page a lang lai.\n02. Download tuah. Download na tuah mi kha install tuah. ( Double click in gbridge.exe setup kha click. ). Next click.\n03. Next click.\n04. I accept zawn i radio button kha mouse in click. ( Select tuah ti nak a si. )\n05. Next click han.\n06. Next click.\n07. OK click law, Istall this driver software anyway kha mouse in click.\n08. Intall a tuahmi kha ngang ko.\n09. Install a dih cang caah Finish kha click.\n10. Network kha a hong chuak lai. ( note : direct in a kai lo ahcun Gbridge icon kha double click in hon ding. ). Network option pathum Home, Work, Public pakhat khat kha mouse in thim ding a si ko.\n11. Network option kha closed tuah ding a si.\n12. Gbridge Authentication zawn ah na Gmail ID le Password le Hostname ah na hman mi na computer name ( Na computer i username account ) kha ial hna law na dih in Log On kha click.\n13. Gbridge na install khawh cang ti langh nak ah task bar ah Gbridge Update ti a lang lai.\n14. Hman awk ha cang mi Gbridge cu a chuak cang ti a langhnak cu na computer icon ah a hringmi te a lang lai.\n15. Router/switch pakhat chung a ummi a dang hman ti ding computer ah Gbridge hi a cunglei bantukin install ve ding a si.\n16. Na hman mi computer zawn kha select tuah. ( Chinchri computer hi kan hon lio a si caah mouse in click kan tuah i select kan tuah. ). Options tab kha click, Configure Microsoft Windows Remote Desktop zawn kha click.\n17. Desktop from . kamte kha right sign pe law, OK click.\n18. Confirm nak ding an hal lai i OK kha click.\n19. System Properties box a cuang lai, Remote tab tang a ummi Romote Assistance zawn kha right sign pe. Remote Desktop tang i optian zawn ah Dont allow zawn kha ai select lai.\n20. Nangmah tu nih Allow connection from zawn kha mouse in select mouse in select tuah law, Apply click, cun OK click. A cunglei bantukin network chung computer dang ( router/switch kan hman imi computer dang, eg. pastor p zawnah tuah ve ding. )\n21. Cun na computer kha Gbridge network chungah a um cang lai. Chinchri computer kha click than law, options tab click. Cun Access Gbridge Desktop Share (VNC) on My .. i <Pastor P> kha click.\n22. Password an ial ter lai, na hman dingmi password kha ial ding a si ko. ( Note cun control na duh mi Gbridge network chung computer dang kha rak hon cia ve lai. )\n23. Cu tikah a lang in control na hei duh mi pastor P computer i screen cu na hman mi computer ( Chinchri computer ) cungah a tanglei bantukin a lang ko lai.\n24. Na computer ( Chinchri .. ) in a dang computer ( pastor p ) chung Mozilla Firefox kha hei awn ahcun pastor p ah Mozilla firefox kha ai hon pin ah na computer chung in aa piak mi ( pastor p computer chung ah ai piak mi ) Mozilla firefox kha na zoh khawh ko lai.\n25. Chin Christian Church Malaysia website hi pastor P computer chungah ai piak ko nain na hmanmi na computer screen ( Chinchri .computer ) cung in rak zoh khawh ning cu a langlei bantukin a lang ko lai.\n26. Na computer ( chinchri .. computer ) in mi dang computer ( pastor p ) kha phih khawh zong a si. A tanglei bantukin shutdown tuah khawh a si.\n27. Gbridge control box kha phih ding a si ko.\n28. Gbridge na hon lio ahcun Gtalk chatting kha tuah khawh a si. Gbridge na hon chung paoh ah cun gmail/gtalk in accept na tuah mi paoh nih an rak ka hmuh peng ti kha theih a hau. Cu caah an in chat tawn lai ti kha na hngalh a herh.\nDokumen Serupa dengan Gbridge Final\nHow to make a GUI.docx\nData Entry, Preparation of Documentation Sheet And\nIDT SyncE-wander-test WHP 20180216


CNF Le Kan Miphun Caah Lunglawmhnak Thawngttha Taktak – Chin World News Evening\nHi Camp Victoria Development Project caah hmuhcawlh ding aa fiang cang mihi $232,000 a si i, zeizat setdah kan nin bawmh hna lai ti mi kan ni ruat taa rih lai a timi pawl rak chap mi he cun $250,000 hi cu a tlawmbik a chuak lai tiah ruahchannak ngeih a si. US$250,000 hi cu miphun dang caah cun a tam lai lo nain, kan mah chin miphun caah cun mah zah zah phaisa zarh 2 chung ah kan hmuh khawh, bawmhnak kan pek khawh hi cu a um bal rih lomi lunglawmhnak tuanbiathar tak tak a si. A pe tu pakhat cio lungthin chung ah dawtnak thlarau aa phuang i, Pu Thla Hei le Pu Matt Nguntling hmurka pathian nih kan miphun caah a hman.\nVawlei cung tuanbia zoh tik ah miphun tthawng kan ti mi hna hi minung an tam ah a rak si lo. An lung aa rual maw rual lo ti mi rung tu ah a rak si. A lung aa rual lo mi cu zeizat an tam zong ah miphun tthawng ah an ni chuah thai tak tak bal lo. Teinak a hmu tu miphun rak ti mi pauh pauh hi a lung aa rual mi an rak si.\nTutan CNF caah phaisa bawmhnak kan pek minih hin a langh ter mi cu Chin miphun a ngai ngai ni a chuah tik, a biapi mi thil kan tawn tik ah cun kan lung aa rual ti hi a si ko. Lungrualnak tak tak ti mi cu hi bantuk thil biapi mi ah kan thazang a um mi dihlak in kan chuah tti hi a si. Hi kan lungrualnak hi Chin miphun vialte caah lawmhnak thawngttha a si i, CNF caah thazang thar a si.\nHi Chin miphun hawi vialte lungrual tein thazang vun chuah ttinak ah aa tel rih lo mi hawi le vial te rak kan tel pi ve uh tiah bochannak he kan nin sawm hna. Miphun zawnruahnak le Chinram dawtnak he a pee tu kan hawi le pakhat cio nan cung ah kan ni lawm i, kan biak kan pathian nih a let tampi in thlachuaah in pe chin ko hna seh. Credit: Daniel Sakhong


Federal & Self-Determination Lakpiak A Kan Timtu Nih Contract Tamnak Hmun An I Cuh – Chin 11 News\nFederal & Self-Determination Lakpiak A Kan Timtu Nih Contract Tamnak Hmun An I Cuh\nPosted By: Chin News June 18, 2020\nCatialtu: Salai C Alexander\nKa van taar lawng hmanh khin ai fiang pup ko. Peh hau loin ngol khawh si. 😄😄😄\nThantlang in Lairam Daw Biktu lutlai nih contract umnak hmunhma cu kianh a duh te a duh bak hna lo. An nu hmanh nih a aupi, ti si.\nKan ṭial a lang tuk lawmmam i peh ngam zong si tak lo e. A poimi pakhat cu, Chin miphun caah ti in a au lengmang vemi Salai Ceu Bik Thawng nih “Ziah Federal le Self-determination theipar a ṭawh khawhnak ding hmun lei ah rianṭuan cu ai timh ve ne lo?” ti khi si hnga…\nA bawnbok le a mantat rumro kan si ko rua hna. 2020 hin cun Chin State lei ah lamcawh le innlo sak ding contract tam te dawh si ko rua hih. Hi bantuk ramkhel phun hi U Nu chan Lairam ramkhel thlihran bakte a si. Chan tamtuk ah kan kir.\nCucu, a poi ngaimi a si. Chin Party cu Chin miphun paoh nih ṭanpi duh ciomi a si. Kanmah ta ah an iruah cio. Mah ta ah iruahmi party a si caah ithlak cio an duh. An ithlak cionak cu an miphun le ram an tlaihchan cio caah si ko. Cuti von ithlak lulh cio tikah khin, hruaitu hna dirhmun khi a lang tawn. Zei bantuk dah a si, zei lungput dah a ngeih, zumhtlak si lai maw, tbk tiangin hliah khawh an si.\nKan isualsam thluahmah rih ko hna lai. “Kai tlak deuh rih lo hita” ti in mah le mah an ihngalhnak, fimchimtu ah cang hram te seh.\n148 total views, 1 views today


CNLD Simi Poh Nih Mah Cabia Hi Rak Rel Hrim Hrim – The Chinlung Post\nCNLD Simi Poh Nih Mah Cabia Hi Rak Rel Hrim Hrim\nDear upatmi Chin miphun nu le pa le u le nau hna,Aralaimi 2020 November 8 ah tuah ding mi ramkomh Kawlram thimnak ah: -Miphun Covo laak than dingah CNLDthimfung thlak cio ding in toidornak le upatnak he kan in sawm hna.Chin ram le Chin miphun cu kanmah Miphun lila nih kan dirkamh le kan cawisan a herh ko. Cucaah Chin miphun aiawh in thimnak a lutmi CNLD nan kan dirkamh cio naklai kan in sawm hna.\n– Miphun daw mi nu le pa u le nau hna, Sia lu cung Vakok nuva an cuannak ah thimfung nan thlak cio naklai kan in sawm hna.- Pyithu Hluttaw (CNLD – Independent, Hakha Peng) in aa cuhmi Pu Ngun Mawng zawn ahcun chokhleipar cung i vakok aa fumi a cuannak ah thimfung (vote) thlak cio ding in kan in sawm hna.\nCNLD Tlaihtleng 10 ,\nPakhat nak. Chin Miphun Lungrualnak le i funtomnak cu hmaisuang bik ah kan chiah lai.Pahnih nak. Chin Miphun nih kan ngeihmi kan nunphung, kan caholh, phung le lam, Miphun sinak le kan Miphun hmelchunh, pupa kutchuak puai le laam, kan thilthuam le kan sunhlawihmi Ni Sunglawi vialte an hmunh khawhnak hnga kan kilven lai.Pathumnak. Kan pupa chan in kan rak ngeihmi Pupa ram, hmun le vawlei ngeihnak nawl le tinconak nawl kong he pehtlai in Phung le phai kan tharchuah lai i, upadi in kan kilven lai.\nPalinak. Cozah zungkip le Cozah a si lo mi pumpak rianṭuannak (Private Sectors) kip ah Chin Mino vialte nih rian an hmuh khawh nakhnga kan i zuam lai.Panganak. Chin Miphun Nu hna nih an ngeihmi covo cu Phungthar ser in kan ṭhawnter lai.Paruknak. A thianghlim mi Chin cozah a si khawh nakhnga Ṭanhhleinak, Thleidannak le Eihmuarnak kan doh lai i, kan zohfel lai.Pasarihnak. Chin ramkulh chung i pehtlaihnak lam le sul, chawlehnak le mizapi ca ah rian kan ṭuan tikah siseh, khuapi khuate innlo ser tikah siseh, rawhralnak le hnorsuannak a tlawm bik ding in kan i zuam lai.\nPariatnak. Chin miphun dawtnak thinlung ṭhanghphawhnak ca ah Miphun Hla, Miphun Thantaar cu Chin mizapi duhnak lak in serchuah ding in kan i zuam lai.Pakuanak. Chin ramkulh leng ah a um mi Chin miphun hna nih Phungphai chung ah a um mi covo le Ramkhel covo tlamtling tein an ngeih khawh nakhnga le khuasak tintuknak, chawlehnak le rian duhdim tein an hmuh khawh nakhnga ṭuanvo ngeitu hna he kan ṭuanṭi lai.Pahranak. Tlukruannak, mahte khuakhan lairelnak, Federal Democracy Ramkomh kan ser khawh nakhnga miphun dang hna he tlukrual tein ṭuan kan i zuam lai.\nvote hrim hrim uh a tha kho tuk.\nTutan Thimnak Kongah Dr Ngun CungLian Nih NLD Le CNLD Cu Ti Bak Hin A Tthuat Hna\nNLD A DirKamh Nak Cu Laimi Mipi Dihlak Thei Ding In A Langhter Hih


R.I.P.Nu Sang Hlei Tlem Nih Nihin 13 April 2020 Malaysia Ah Mual A Ka Liam Tak – Chuncha News\nR.I.P.Nu Sang Hlei Tlem Nih Nihin 13 April 2020 Malaysia Ah Mual A Ka Liam Tak\nMalaysia LCF ih Pastor ka țuanlai ih LCF member, in duhdawt zettu (an innsang ah Crusade tuah ih ti-le-rawl ei in sawm țheutu) Nu Sang Hlei Tlem @ Nu Tlem (Pa Lawng Cung Nung ih nupi) cu 13 April 2020 ah Malaysia ah mual in liamsan.\nTulai boruak sia ruangah atu lawngah an khua Cicai ah a ruak rak kuat a si ih, tuini 13 July 2020 ah ruak vuinak neih a si.Taantami pasal fanau pawl thlacamnak ah mang cio uh si.”Nu Tlem” va liam ko law ziangti țha maw……Mang țha!\nthawngpang dang <<<2020 Thimnak le Chin Miphun Caah Ramkhel Tlaihtleng Pa (4) : Nov 8 cun Kawlram thimnak a hun si tthan cang lai. Ram le miphun a sersiam khotu ding ramkhel party Cozah an kai khawhnak caah Chinmi zong ttuanvo nganpi kan ngei hna. Ramkhel party nih Cozah ttha an ser khawhnak caah tahfung biapi pahnih in zoh khawh asi. Pakhatnak cu party nih an dirpi mi tlaihtleng (policy) asi. Pahnihnak cu cu party policy cu a tak in a ttuanchuah khotu hruaitu ttha ( leader) asi. An pahnih in tluk co tein an biapi. Party policy a tthat zongah party hruaitu an santlaih lo cun asi kho ve lo.\nAtu lio Kawlram politics tiluan le kan Chin miphun dirhmun zoh tikah kan ram caah a dirmi ramkhel party hna nih a tanglei ramkhel tlaihleng (4) hi an ngeih hrim aherh in a lang. (1) Zauk Phung (Federal): Miphun tampi fonh in dirhmi Kawlram caah democracy lawng a za lo. Federal uknak phung lo cun Chin miphun tel in tlangcung miphun nih zeitik hmanh ah kan covo kan hmu kho lai lo. Kawl cozah tangah kan um peng lai i, Chinram chungah kanmah tein khuakhan lairelnak nawl kan ngeih kho lai lo. Cu tik ah kan ram cu kan miphun caah a ttha bik in kan sersiam kho lai lo. Cucaah federal khel dingin tlaihleng ah a dirpi i aa zuammi party cu kan miphun nih aherh i, kan dirpi zong aherh.\n(2) Miphun tthanchonak: Rakhain chim lo cun Kawlram chungah a siifak bik le a tthangcho lo bikmi state kan si. Thanchonak cu mi zei party cozah an kai zongah an ttuan ko lai. Thanchonak hi mit hmuh khawhmi thilri (materials) le lam, mei, innlo (Infrastructures) lei tthanchonak lawng in a za lo. Ram minung kan thinlungput le khuaruahning a dam le a san i, fimthiamnak (human resources) lei in kan rum herh khun. Ram dangmi hna fimthiamnak i bochan loin kanmah tein Chinram a sersiam khawhnak caah aherhmi fimthiamnak kan ngeih aherh. Fimthiamnak lei kan san poh ahcun tthanchonak cu tthen awk ttha loin kan hmuh ding theipar asi. Cucaah, fimcawnnak ah thazaang chuah aa timmi party hi kan herh i, kan dirpi ve zong aherh.\n(3) Miphun lungrualnak le funtomnak: Chin miphun in ramchung ramleng kan dih lak million pakhat hrawng te lawng kan si. Milu tlawmte kan si ko nain miphun pakhat siinak ah kan lungrualnak thazaang a derthawn ngai. A ruang zoh tikah Chinram uktu siangpahrang ti bantuk kan rak ngeih lo ruangah siseh, zatlang holh kan ngeih lo ruangah siseh, miphun dang-Mirang le Kawl pennak tangah caan sau tuk chung kan um caah asi. Cu nih a tu tiang mah le pengtlang hoih in ttanrualnak thazaang tu a tthawng i miphun huap i funtomnak le ttanrualnak thazaang tu cu a derthawn ngai. Cu chinchap ah ralzaam in vawlei cung hmun zakip phan in kan i tthentthek hna. Hi vialte kan i tthennak hin kan miphun a funtom i Chin miphun pakhat kan siinak le Chinram sersiamnak caah miphun dihlak lungrualnak a ser kho tu ramkhel party cu kan herh hringhran ko. Cu bantuk party cu mipi nih kan dirkamh ding asi.\n(4) Miphun himnak le runvennak: Miphun himnak le runvennak mit in zoh tikah kan miphun dirhmun hi thinphan dai lo kan si. Miphun ngan pipi- Kala, Tuluk, le Bangali le Kawl nih a kan kulh dih. Kan i runven lo ahcun kan biaknak, nunphung le ca-holh cu caan tawite chungah a tlau khomi asi. Milu 500,000 hmanh Chinram ah kan si lo. Cu tikah zeidang miphun cu um rih seh. Kawl miphun lawng (Million 40 nak tam) nih caan tawite chungah ti lian bang a kan chilh khawhmi asi. An miphun siinak aa rungveng kho lomi miphun tampi an loh tlau cuahmah. Vawlei tuanbia ah tampi hmuh khawh asi. Cucaah, miphun le ram himnak caah tlaihtleng ttha tein a ngeimi party kan herh. Mipi zong nih kan dirkamh ding asi.\nRamkhel Party Hna: NLD, USDP, CNLD; Kan ram le miphun caah thim ding kan ngeihmi ramkhel party hna cu-NLD, USDP, le CNLD an si. A cunglei langhter mi Chin miphun nih kan herhmi ramkhel tlaihtleng pali hi party pathum ah a ho party nih dah a dirpi bik. Mi zei party nih dah hmai an nor khawh bik lai ti cu kan zoh hrim awk asi. NLD le USDP hi rampi party an si caah Federal le tthanchonak cu an kalpi khawh ve ko lai. Asinain, rampi party an si caah Chin miphun i funtomnak le runvennak lei ah tlaihtleng ngeih dingah thil fawi asi lai lo. A ruang cu Party cunglei (central) nawlngeitu upa cu Kawl miphun an si. CNLD tu cu kan Chin koket miphun party asi caah kan miphun nih aherhmi tlaihtleng pali hi ral ttha tein an dirpi khawh lai. A ruang cu rampi party bantuk in cunglei tlaikhih tu an ngei lo. Kan miphun nih aherhmi-Federal, tthanchonak, lungrualnak, le himbawmnak ah tlaihtleng fek tein an dirpi khawh lai. Federal khelnak belte cu rampi politics he aa pehtlai mi asi caah anmah lawng in an ti kho lai lo. Duhnak aa khatmi kan hawikom tlangcung miphun party hna le rampi party he i bawm in Federal cu an khel aherh lai.\nRamkhel Party Hruaitu Tha: Party nih zeitluk ttha policy an ngeih lawng a za rih lo. Ram le miphun caah ngeihmi policy hna cu a tak in a ttuanchuah kho tu hruaitu ttha ngeih ve aherh. Policy cu catlap raang cungah ttialmi co asi. Policy tlamtlinnak caah a ttuanchuahtu ding cu mipi thimmi ramkhel minung (politicians) hna an si. ‘Alexander the Great’ chan ah Greece ram cu vawlei cungah pennak ngan bik (empire) a tiang a dirh khomi asi. A tu ahcun ram hruaitu upa santlaih lo ruangah Europe ram lak ah leiba ngei bik le eihmuarnak lei ah min a chia bikmi ram ah aa chuah ko. 2019 kum rampi ngunkhuai (GDP-nominal) $214 billions asi lio ah an ram leiba hi $372 billions a phan. Rammi rian ngei lo (Unemployment rate) hi 27.80% tiang a phan.\nSingapore cu 1960 hrawngah vawlei nih theih lem lomi tikulh ram hmete asi. Nihin ni ahcun vawlei cungah ram rum bik le nuam bik pakhat asi ko. Hi dirhmun a phanhnak zoh tik ah ram hruaitu Lee Kuan Yew thawngin asi. Malaysia ram he i tthen in ram zalennak Mirang cozah sinin 1965 kum an lak lio ah harsatnak phunkip an tong. Tuluk le Malay miphun karlak buainak a chuak. Malaysia nih ralkap tthazaang lak khawh peng dirhmun an si. Ram tangkaa luhnak lam a um lo. Cu vialte harsatnak chung cun Singapore cu a chuahpi khawh hna. Malaysia he hmunkhat ram ser tti awk asi khawh lo ning a hmuh caah zalennak (independence) Mirang sinah a lakpi hna. Malaysia ral in runvennak caah ralkap thazaang caan tawite chungah tongh awk ttha loin a tthawnter. Ram chung miphun karlak buaibainak a um lonak caah zulhphung (laws and order) a fehter. Eihmuarnak a um lonak caah cozah rianttuan thla thlawh tampi a pek hna. Ram fimcawnnak fak pi in thazaang a chuah. Chawlehthal lei ah Singapore hmunhma ttha si dingin vawlei ramkip he pehtlaihnak a tuah. Ram dangmi tlawnlen duh dingin Singapore ram a ttamhmawih. Hi bantuk in Lee Kuan Yee le a hruaimi ‘Peoples Action Party’ (PAP) nih ram le miphun caah an i zuamnak ruangah ram hmete le siifak tuk a rak simi Singapore cu nitlak lei (First Country) a tlukmi ram ah an sersiam ko. Cu ruangah Singapore ram mipi nih Lee Kuan Yee hruaimi PAP cu (1959) kum in nihin ni tiang an dirkamh. A tu a fapa Lee Hsien Loong zong (2006) in a tu tiang thimnak ah teinak a hmu i Prime Minister a ttuan. Mipi nih an dirkamh i mizei party hmanh nih an tei kho hna lo. A ruang zoh tikah an party tlaihtleng (policy) a tthat pinah Lee Kuan Yew bantuk hruaitu ttha an party nih an ngeih caah asi ko.\nDemocracy uknak phung bantuk in kan Chinram uktu cozah a sertu cu Chin mipi kan si cang. Kum (5) dan ah kan duhmi party cu cozah thimnak le duh lomi party cu thlak khawhnak nawl kan ngei. Ram le miphun felfai bik in a sersiam kho tu ding ramkhel party le hruaitu ttha cozah an kai khawhnak caah mipi ttuanvo nganpi kan ngei. Cucaah ramkhel party nih an dirpi mi tlaihtleng (policy) zoh hna usih. Cun, a tak in ram a sersiam kho tu ding hruaitu ttha hna zong thim khawh i zuam hna usih. Ram le miphun kan dawtnak le dirkamhnak cu 2020 thimnak ah a tak in langhter cio sawh hna usih. Upatnak he, Catialtu: Plato Van Rung Mang\nJuly 12, 2020 ( Note : Hi ka capar hi CML Journal ah an chuah cangmi asi, tlawmte ka edit i kan share chin hna. Careltu nan dihlak cungah kai lawm.\nChina Ram Tiliang Ruangah Minung 273 An Thi Ii 220 Nih Hliamhma An Tuar\nNihin CNLD Thil A Cang Mi Hi Mipi Hmai Lang Lo In Miphun Party Nih Tawlrel Sehlaw A Dawh Tuk Hnga: By Al Bik Lian


Breaking News: Zawtnak Ṭihnung Ebola Zawtnak In Minung 5 An Thi Zawtnak A Karh Ṭhan – Chin World News Evening\nJune 4, 2020 June 4, 2020 Salai Van Thawngpang\nWorld Health Organization Director General Dr Tedros Adhanom Ghebreyesus nih Democratic Republic of the Congo ah Ebola zawtnak hri a karh ṭhan tiah a chim. Ebola zawtnak a ngeimi ṭhanmi hna hi minung 6 an a si i hi chungah minung 5 nunnak an thi cang i, zawtnak a ngeimi hi an dik lakin minung 6 an um tiah Congo Ministry of Health nih thanhnak a tuah.\nCongo Ministry of Health nih a chim ve ning ah cun an chimning ṭhan lehbang in cun Ebola zawtnak hrik hi atu bantukin zawtnak a ngei tharmi hmuh an si tikah Ebola zawtnak hi a karh ṭhan kho men tiah an chim ve. Ebola zawtnak hi saram in ichawnh khawhmi a si caah i ralrin ngaingai ahaumi zawtnak ṭihnung pakhat a si.\nA luan ciami May 18-19 ah khan minung a thimi cu an um nain Ebola zawtnak ruangah a si timi cu nizaan lawngah fianternak an tuah hi a si tiah UNICEF lei nih an ti. Hi hlan ah Mbandaka khua ah Ebola zawntak a ngeim paruk an um tiah WHO lutlai Dr. Tedros Adhanom Gehebreyesus nih a twitter ah a tar bal cang lai tiah CCN nih a tarlangh ve.\nSouthern Bapitst Hruaitu Nih Trump A Dirkamh: America Evangelicials hna lak ah minthang bik pakhat a simi, Richard Albert Mohler Jr. nih 2020 thimnak ahcun President Trump ka vote cang lai tiah Washington Post ah a chim. Albert Mohler cu Southern Baptist Theological Seminary ah President a tuan liomi a si.\nMP Cuh Aa Timmi Salai Van Bawi Lian Nih Biachim Rak Ngai Cio Hmanh Uh Zohchun Awk Taktak A Si-Video


Chungkuh le Zawngrual\nChungkuh le Zawng rual an rak um.\nZawngrual nih Chungkuh cu an nehsawh ngai. Chungkuh i Lorawl kung cu an ṭha ngai i Zawngrual i Lorawl kung cu an chia ngai.\nZawngrual nicun Chungkuh i Lofang cu athli tein an eipiak tawn. Zawngrual nicun Chungkuh an nihsawh tuk caah a Thlam chung Cite dur le Makthakhna zongin an thuhpiak tawn i Thlam chung khatin an Ekhna hoihna an ek tawn.\nNikhat cu Chungkuh nih a Thin har a ituar ve ti lo i Zawngrual Kotka hramah a Ekfun achiah i ahngah.\nZawngrual cu an ra, »E, thilfun kan ihmuh« tiah thanuam ngaiin an hun samh.\nChungkuh ekmi Ngasa lawngte asi.\n„Aho Safunte maw ma lai thlang didia?“ tiah an au.\nCuticun an au lemang nain mizeihmanh nih an chonh lo tikah Sa cu an ei.\nCucun Chungkuh nih, »Ek eihna, Ek eihna« tiah alang hlatin ahun hauhhna.\n„A nuchu, rimnampa, a Ek maw a kan eiter, kan Ek kan eiter ve lo ah maw“ tiah an ti.\nChungkuh Kotka hramah an Ekfun cu an chiah ve i a pawngin an hngah.\nChungkuh cu ahung i Kotka hram thilfun chiahmi cu ahmuh tikah Zawngrual funmi Ekfun asi ko lai, tiah arak hngalh cang.\nA char ve i, »aho Safun te maw ma lai thlang didia« tiah a au.\nCucun Zawngrual cu, »khuk, khuk, khuk« tiah an ni.\nThilfun cu ahun samh i Zawngrual i an Ek cu Fangvoi le Thei lawng ngawtte asi.\n„Zawng baw, Zawng keu, Zawng senrual Ek“ tiah ati i ahlonh.\nNikhat cu Chungkuh nih Zawngrual i Kotka hramah Bukbau tharte achiah i a chung tang cemah thir Fathul zum ngaimi le Cangal dur a ihunh i aum.\nA cungah Puan le Hni hoihna achiah tung.\nZawngrual cu an hung.\n„E, Bukbau tharte kan ihmuh“ tiah an ti i thanuam ngaiin an nih he an kheh he a turin an tur.\n„Aho Bukbau tharte maw malai thlang didia?“ tiah an au.\nAho hmanh nih an chonhhna lo caah kan Nu, kan phorh lai an ti i an lakah angan cem pa nih aphorh hmasa. Tlawmpal ahun phorh cun thir Fathul zum cun a Keng zawnin ahun sawh i Cangal ahun toih.\n„Ai zaw e, a ma ca rei kha, ka cik nih a ko seh“ tiah aiin Bukbau cu angalh.\nPakhat pa nih ahun ithawh ve.\nCuticun Chungkuh nicun ahun sawh ve i angalh ve. Cuticun an ichang lemang i an Keng cu Hma ahmuah dihhna. An takpum cu Thi lawng tein akhat dih. Bukbau cu an kaltak siang ṭung lo i Tarpa te an hnek chan khawh i acelh lo buin Inn tiang a tlikpi.\n„Ka nu, Bukbau tharte kan in phorh“ tiah an hun ti.\nAn Nu cu thanuam ngaiin a Ke cu a ithluan i aṭhut buin Bukbau cu a El cungah athluk i Bukabau cu ahun kau.\nBukbau chung thil cu ahun chuah thluahmah. Zawngrual nicun an zoh ko. Thil ahun chuah thlu dih dengah khin Chungkuh cu Bukbau chungin ahung choi ciammam i Zawngrual nicun Tan boin Chungkuh kan tu an ti cu Chungkuh cu an nganh i an nu Ngalcar lehlam kiak koin an tuk.\nAn Nu cu ahung ai i an hun zuan hnawh; an nu Ke cu an zual lulhmalh. An nu Ke an tuam hlawm karah Chungkuh cu lo koin azam diam.\nZawngrual cu an Keng zawn Hma avon dam deuh hnuin, cu maw kan duh ve hnga, an ti i Tahrang nganpi an tah i Chungkuh Kotka hramah an chiah ve. Tahrang kharin Zawngrual cu an ṭhu i Mau Fathul le Tithawl kha an ihunh ve.\nChungkuh cu ahung i Tahrang cu ahun hmuh.\nZawngrual cu Tahrang awngin an Hmul chuakfek fukin Tahrang awng cun an Mit tleu leng luangin Chungkuh cu an hun bih.\nChungkuh nicun ahngal lo bantukin ai umter.\n„Aho Tahrang therte maw ma lai thlang didia?“ tiah a au.\nA au ṭhan.\nZawngrual cu an nih azual.\nA hnupi cun, »ka iphorh kone seh« ati i Tahrang cu aphorh.\nTlawmpal akal hnuah khin a Keng zawnah Mau Fathul cun, »krek rok« tiah an sawh i Ti cu an heitoih ve.\nA tei lo nain »ai zaw ve, ai zaw ve« tiah a aiter.\nZawngrual cu, »khuk-khuk-khuk« tiah an ni.\nLampi thluanchuak Mau Fathul sawh cu an ichang. Pakhat te hmanh nih a Keng cu atei lo. A kalpi lemang i khuazei Lungpang dah asang cem lai, tiah Lungpang sangcem leiah a kalpi.\nLungpang a phakah Tahrang cu Lungpang tangah athlak.\nZawngrual cu aicuk makin an vung tla. Farainu pakhat lawng Zun hnom lakah atang. Farainu nih, »silai, silai, ka ti ṭheo lo maw« tiah a iau seklen, a aipah.\nTarpate nih, »aho dah mah lai cu ahngal« tiah a aihram buin ahun ti.\nZawngrual cu an thi dih. Farainu lawng aluat.


Rihkhawdar Khua Ti An Har Caah Rih Tidil Ah Dinti An Than - THE CHINLAND POST\nRihkhawdar Khua Ti An Har Caah Rih Tidil Ah Dinti An Than\nSalai Elvis | 2019 February 1| Falam peng India ramri a si mi Rihkhawdar khua cu tukum January thla in ti an har caah Rih tidil ah khuami dinti a thanmi zong an um manh cang tiah khuabawi pakhat sinin kan theih.\n“Tihna pakhat te hi kan hman mi a si i a bik in tihna a der tuk cang caah ti khonnak ti inn ah ti aa dilmi a tlawm tuk ruang ah a si. Zing le zanlei ah sumilam 1:30 chung ti an kan pekmi chungah sipin nih an kan thenphawt than i pipa pakhat ah inn 10 hrawng i bawm in kan i donh cio hna. A caan ahcun a ting lo mi zong an um thiam. Kumdang zongah kan har ko nain a tubantuk ah hin kan har tuk rih lo i March-April thla chungah cun kan har peng ko. Tukum cu January thla in khan kan har pah cang i a tu hi Rih tidil zong ah Cycle in dinti a than mi zong an um cang” tiah Rihkhawdar No.1 khubawi Pu Chan Lian nih The Chinland Post ah a chim.\nRihkhawdar khua cu kumchiar ti awk in dinti an har caah rampi khual lian le vuanci hna an khua an phak fate a pakhatnak bik ah dinti kong hi an hal peng ko hna nain a tuni tiang tuahpiak le bawmhchanh a um rih lo tiah kan theih.\n“NLD cozah a kai hnu ah hin President U Htin Kyaw zong Rih a phan cang. Cun Vice President Pu Henry Van Thio zong voi thum a phan cang. Cupin ah ramkomh lei in khuallian le a luancia December 20 lio zongah ramrilei kongkau ramkomh vuanci Yee Aung a rat lio zongah kan hal thiam. Daw Aung San Suu Kyi a rat lio i khuami nih thil kan halmi cu ca in kan pek i cu chung zongah ti kong aa tel thiam. An rak tlun chiarte a pakhatnak bik ah ti kong hi kan hal pengmi hna an si ko nain a tu tiang cu a phi pek le zei tuahpiak a um rih lo. Ti kan har tuk tiah nai zarh chungah khan Penguk zung, Sipin le tuanvo ngeitu hna he zeitin dah kan tawlrel lai tiah kan va zoh i hmundang in ti a rak chuak mi tete kha pumpak cio nih pipa kan cawk cio i cucu ti konnak ti inn ah kan fonh than hna i tlawm te cu kan i ning deuh ko, nain duh ning cun kan i za hlei lo” tiah Pu Chan Lian nih a chim.\nPrevious ခ်င္းျပည္နယ္၊ ခ်င္းလူမ်ိဳး – ယခင္၊ ယခုုႏွင့္ မနက္ျဖန္ (၃)+(၄)+(၅)\nNext Avoi 3nak Hakha College Major League Pumpululh Chuih Zuamnak An Tuah


China Nih US Hi A Rak Tih Tuk Ziarziar Ko Hih!Aruang Cu Hriamnam Kongah Asi – Chuncha News\nKeimah Tluk lawngin Nuclear Hriamnaam i Ngeih Ve Cang, tiin China nih US a Zuamcawh:BEIJING (Reuters) – Kanmah (China) level tiang lawngin Nuclear hriamnaam i ngeih dingin US nih a lung a tlin lawnglawng ah US le Russia he hriamnaam control tuahtinak kong ceihhmainak ah kai tel ve lai, tiin Wednesday ah senior Chinese diplomat nih a chim.\nUS le Russia karlak i nuclear hrimnaam control tuahnak kong hnatlaktinak an tuahmi hi kumvui cun a dih cang ding a si caah, tharchuah than dingin timhlamhnak ai ngeih lio pi a si. Cu minthutnak ah cun China i tel ve dingin US lei nih a tu le tu an sawm. Cold War chan lio i superpower ram a si mi Russia le US he biaruahtinak ngeih ka duh lo. A chacha chap lo ah, US nih nuclear hriamnaam ai ngeihmi vial cu kan (China) i ngeihmi nuclear hriamnaam nakin a let 20 in a tamdeuh fawn, tiin Head of the arms control department of Chinese foriegn ministry nih a chim.\nUS nih nuclear hriamnaam a ngeihmi hi China nih kan i ngeihmi vial tiang lawngah thumh dingin a lung a tlin lawnglawng ah an sinah kai tel colh ve ko lai. Asinain, a fiang ko mi cu, US nih cu bangin an tuah bal lai lo, tiah China lei nih an chim.A tu bantuk i US nih an kan sawmmi tham hi cu, New START, timi Russia he hriamnam control dingin hnatlaknak an tuahmi chuahtak a duh cang caah, Russia lung vun tuaiter dingin hman a kan duh caah a si, tiin China nih ai ruah ve.\nUS nih ai tinh taktak mi tham cu, a hriamnaam ngeihmi cung i restriction an tuahmi vialte vun hrawh dih i, amah a dironhtu paoh fawizaangtein vun iap (tei) khawh a duh caah a si, tiin China nih an chim.International nuclear disarmament process (vawleicung pumpi i nuclear hriamnaam vialte hrawh dih ding) in China hi a chuah bia a si lo. Nuclear tih a nunnak vialte thumh dih dingin UNSC chungtel ram 5 nih phung kan ngeihmi tang te ah riantuan ka duh, tiin China nih a chim.Credit:Chelsea Bawi.\nThawngpang dang Relchap<<2020 Kum Rampi Hrilawknak Cu Nuam Dupdo Ding, Falam ah a nuam cuang ding U-TAWNG PARTY maw VAPUAL PARTY? Myanmar mipi, ram le miphun khurkhua hmailam ruattu zate cun hrilawknak hi lungluh lo awk a tha lo. Kum 5 sung hrang hril ding kan si tikah MLA, MP le CAM hril fuh le fuh lo hin thil tamzet a danglamter hrimhrim ding a si.\nZo a cak ding timi thubotcatnak cu zodang siloin MIPI ih kutah aum ko ding. UFC ah nuai aw dingih an reel le hminkhen cia thuhla phunphun ruangah an pelhsolh saal theu. Hih puai hi pelhsolhnak um loin fehtluang lan thei ding si bang sehla zo in nehnak a co sawn pei? Credit: Falam Today.


Bethsy Lalrin Sangi Le TBC Zai Thanpuia Zawng Nih Kawlram Mipi A Kan Dirh Kamh Nak An Langhter Ve Cang. – Chintanbo\nKan unau asi mi mizo hna zawng nih, kawlram ralkap uknak tang i kan um hi, akan duh piak lo tuk i,mizoram khuapi kip ah,ralkap uknak an duh lo nak an langhter thluahmah cang. Sianghngakchia bu hruaitu hna simi, MZP hna nih cun,khuapi kip ah ralkap uknak an duh lonak an langhter leng ah,laimi kan unau asi mi hna cu,kan ram chungah an rat siah cun zeipoh in kan bawmh khawh tawk bawmh ding in ready kan si cang tiah an chim ve cang.\nVawleicung ramkip UN nih an kan cuanh cuahmah lio ah thil sining an zoh cuahmah lio a si bantuk in Mizoram hruaitu le mipi zong nih Mizoram ah a zaammi pawl tha tein zohkhenh ding le dornak pek dingin Mizoram cozah nih ka hnu thla chungah thawngthanh nak an vun tuah cang. Mizoram le Chinram cu unau kan si bantuk in hlan ah unau kan sinak kan i theih lo.\nAsinain, atu ahcun vawlei khuaza ramkip ah Chin miphun zong kan phak ve cang tikah unau kan sinak a tak in vun theih than le dawtnak thar ser hram kan thawk cuahmah lio ah hi bantuk Kawlram buainak a vun chuah cu ngaichia ngaingai a si.Mizoram ram minthang hlasakthiam hna minung 2, Bethsy Lalrinsangi le TBC Zaithanpuia nih Myanmar ram buaibainak ruangah duhlonak a langhtermi mipi lei dirkamhnak an rak tuah ve cang.\nHi bantuk minthang hna nih dirkamhnak an vun tuahmi hi a sunglawi tuk hringhran. Mizoram chung ahcun Bethsy Lalrinsangi le TBC Zaithanpuia hi minthang hlasakthiam bak an si fawn tikah Mizoram mipi thinlung zongah phun dang pi in an um men lai tiah ruahchannak nganpi kan ngei.\nBethsy Lalrinsangi catialmi; We will surely get to our Destination if we Join Hands” Aung San suu kyi, pray for myanmar, fight for democracy, lets join our hands.\nTBC Zaithanpuia catialmi; Mahni hmun ṭheuh aṭangin theihtawpin Ṭawngṭai pui ang aw, a bâk tih theih kan nei si lo, mahni hmun ah kan lo na ve tlawk tlawk mai a ni e. Pray For Myanmar. Myanmar mipuite huaisenna leh tawrhna rapthlâk tak hian, mipui rorêlna zalenna dar khawnrik tîr mawlh rawh se. safe myanmar, safe democracy, cdm support free myanmar, Pray For Myanmar.tiin an chim bak ve ko cang.\nCredit : Vanglaini News\nNungak Van Ni Sui,Hakha Police Nih An Tlaih Mi A Tu Tiang A Chuah Khawh Lo Nak Cu?


Zaangfak Tete In E : A Pasal A Dam Lo Mi Cu, An Nu Nih A Tlik Tak I A Fapa Mipa Kum 7 Mi Nih A Zoh Khenh E – FIAKFAIROCK\nZaangfak Tete In E : A Pasal A Dam Lo Mi Cu, An Nu Nih A Tlik Tak I A Fapa Mipa Kum 7 Mi Nih A Zoh Khenh E\nNu le Pa dawtnak ,an ca i thlachuah nak a si hnga ding mi fa naute hna hi,thlachuahnak a kan petu cu a si taktak ko. Ou Yanglin hi mipa hngakchia sawhsawh a si ve ko. Southwest China Guizhou Province, Wangpu khuaah a pa he an um ti si. Hi grade 1 a cawng lio mi hngakchia te hi, zingfatin in suimilam 6 ah a tho i, a pa hi a zohkhenh tawn ti si.\nRawlchuan le chungkhar a herh mi hna cu a kutah hin a um a herh mi asi tikah, sianginn akal hlanah hin, a pa eiding a serpiak i, cu hnu cun, sianginn leiah cun a kal tawn.Ou Tongming hngakchia apa kum 37 mi hi,a keng in a tanglei vialte cu, a zeng dih ti si i, hi thil hi kum 2013 lio ah khan inn saknak in a tla i, a tubantuk hin, vanchiatnak a tawn mi cu a si tiin an chim.\nCu ti cun caan a rak kal lengmang tikah cun, an tangka ngeih mizong cu an hman dih cang i, anupi nih cun, an fa hngachiabik cu a hruai i, anpa fa cun a tliktak hna tiah an chim. A dam lo ruangah cun,an pafa cun an sifaktuk ko cang tiah an chim mi cu a si. apa zohkhenh tuding midang an um lotikah cun, hi hngakchia feltuk mi nih hin apa cu a zohkhenh cang .\nSianginn ttum in hnawmhne hna cu, aphiah ve tawn i, Yuan 20 hrawng cu a hmuh ve tawn i, cucu apa nih disability fund $ 66 a hmuh mi he cun an paw cawnnakah cun an hman ve ti si.” Kapa nih hin sii a herhtuk ko nain a cawknak ka ngei fawn lo ” tiin a chim .a pa nih hin, bedsores a ngeihtuk i, sihmanhsehlaw, a sikhawh zong sikhawh lo zongah,a ihnak te hna cu a her piak i a zoh ve tawn tiah mitin ahmu mi hna nih cun an chim.\nPa a sibantuk in a pa Tongming nih, a ruahtikah cun, a fapa caah hnawksak le rit phur ka si ti cu, atheih tikah cun,amah le amah tah a timtawn nain, A fapa amah longin a um lai mi cu, a ruah tikah,a sian lotuk caah a chung lei i, thinlung cu a faktuk ko ti si.\nYanglin hngakchia te nih cun, patling si cang ninglaw, kapa zohkhenhnak caah tangka kawl ve ka duhtuk ko cang tiin a pa pongah cun a chim i, apa tello cun a umkho fawn lo caah a pa cu a kuah tawn i, cu bantukin apa a kuah lio cu, mi nih an hmuh tikah cun, fund kawl piak dingin an rel tiah an chim i, Online leiin fund cu ankawl piak hna i, a rauh hlan ah 12500 yuan, an hmuh piak hna tiin an chim mi cu a si.


Dawt Hlei Tlem Hlasak A Thiam Khawh Tuk Ning Hi A Mak. – Kawltu Team\nDawt Hlei Tlem Hlasak A Thiam Khawh Tuk Ning Hi A Mak.\n(A tanglei bik ah a video a um lai) Kan Lainu ngakchia te a si rihmi Dawt Hlei Tlem hlasak a thiam khawh tuk ning hi cu a mak law law. Ngakchia te a si rih ko nain a aw hi a mak law law. A tu lio hlasakthiam tampi nih an tluk bak hna lo. A hla thar bik Korea hla cover a tuah mi lebang cu a pui law law khi si. Mirang hla siseh, Lai hla siseh, Korea hla siseh dawh taktak in a sak khawh peng. Hla phun phun a sak khawh dih. Hi hi a special khun nak cu asi.\nA tanglei bik ah Dawt Hlei Tlem nih Korea hla a sakmi a um lai. Mah tui hin Dawt Hlei Tlem nih Korea hla a sak mi ah caption a chiah, “Ka video hi Like le Share in thazaang ka pe rih u tiah zangfah kan nawl hna😊🥰 hi nak in a tha deuh mi hla ka rak thlah than lengmang lai!” tiah a chim. A tang bak ah a video zoh khawh a si lai.\nVideo Credit : Dawt Hlei Tlem\n← Jenevy Sui Hla Bak A Van Phomh Cang (Video He).\nCongratulations ! Rev. Robert Thawng Zam Thaisungnu Nih M.Sc Degree Bak Aa Kan Lak Piak. →


Breaking News- Joe Biden Senior Adviser nih thawngthanhnak a tuah ve cang, Republican pawl caah thawngchia bak si\nPosted By: admin November 23, 2020\nVawlei cung ramkip Media tam deuh nih Joe Biden nih Trump a tei ning lawngte an tial, natein mah Chinpage hi cu, Trump Legal Team pawl nih Election kong an buai pi ning ah zeibantuk dirhmun an phan ti le 2020 Election kongah lih le hlennak a um ning kong lei tu hi kan tial tam/focus deuh mi a si. Chinpage hi Follow/Like na tuah a cun, Nifatin US thawngpang 4/5 na rel khawh peng lai tinak a si.\nKate Bedingfield, senior adviser to President-elect Joe Biden’s transition team nih a chim ning a cun, Trump campaign Team pawl nih Legal battle an ngei zongah 2020 election projected victory ah zeihman buainak a um lai lo tiah a chim\nJoe Biden nih Nihnih Ni/Tuesday ah Cabinet pawl min a phuannak a ngei lai. Trump attorney Rudy Giulian nih lawsuit dang a than lai. Georgia ah Gov. Brian Kemp nih results a phuan cang zongah, Trump campaign nih recounts an hal than i, signature he zohthan a si kho.\nPresident Trump nih mah ti hin social media ah a lungput ning le tu lio thil sining ah tuah seh tiah a duh ning a langter ve “Envelope ah signature hna cu thatein a khat maw khat lo ti zoh than hna seh.\nSignature a khat lo mi tampi hmuh a si lai. Republican heh tiah doh thlumah u, Mah bantuk tehte a um mi thil hi Democrat pawl nih an hrawh ding mi a si lo” tiin Twitter ah a tial.\nState paruk ah tu tiang zeihman thawngfiang thei ding a um rih lo, atu hi cu vote relnak kongah Trump Team lei nih lawsuit an ap mi voih tampi State Court nih hlawn piak a si lengmang bu in an ap/appeal than lengmang\nTrump Team pawl nih cu atu hi a hramthawk lawng te a si, thil sining fiangtein kan langter hlan poah cu Republican pawl hna kha lung sau tein rak um rih ko hna u tiah an thawngthanhnak an tuah i, ruahchannak tampi he appeal an tuah than lengmang.\nTrump Team pawl nih voih tampi lawsuit an ap cang, natein hlawn piak lengmang an si, atu cu Supreme Court an phan cang caah thawngpang a hman mi cu a rau hlan ah thei a si cawlh cang lai. Source-RTK\nBe the first to comment on "Breaking News- Joe Biden Senior Adviser nih thawngthanhnak a tuah ve cang, Republican pawl caah thawngchia bak si"


Thawngthanh: September 17 pumh caanhmannak le kan thawng ~ Chin Mission Church\nDam in nan um cio lai tiah ruahchannak ka ngei.\n+ Tuzarh kan caan hmannak le kan thawng tete kan run thlah ṭhan.\n+ Tuzarh zarhte ni Nubu thlacam pumh cu Pi Hla Tin Yi te inn ah a si lai.\n+ Sept. 10 ni pumh dih ah a voi 30nk General Meeting (Lakhruak General Meeting) cu tlamtlingte in kan tuah kho. 2017-2018 CMC Pastor ah Rev. Taan Mang cu thim a si. Sept. 17 ni ah Pastor rian cu ap a si lai. Chungtel kan dihlak in pumh khawh cio i zuam ding in kan in sawm hna.\n+ Tu zarh zanriah cu Pu Van Lian Thawng le Pi Eden Thar te nih kutsih ṭhitum thlacamnak tlamtlingte in an tuah khawh lung lawmhnak ah an kan hrawmh mi a si. Hmailei an khuasaknak ah Pathian thluachuah a dong mi chungkhar an si naklai thlacam kan in sawm hna.\n+\tNihin (Sept. 15) zing sml 11am ah Rev. Tan Ceu Thang le Sayama Mary Hniang te nih Fanu dawhte an kan ngeihpiak. A pi le ka pu le a nu nih Gracia Vel Tha Par tiah an i sak. A chuak thiam ngaingai i 4.5 kg a si. An i tthennak hi Seoul khualipi um Grace Hospital ah a si. Damte in a nu he siizung in an ṭum khawh nakhnga thlacam kan in sawm hna.\n+\tRev. Chan Ling cu Sept. 11 ni ah kan sin lei ratnak Visa a hmu cang. A umnak Adelaide in Oct 29 zanlei sml 3in aa rak i thawh lai i Melbourne, Singapore a run pal pah lai i Oct. 30 (zarhte ni) ni chun ah kan sin a phan te lai. Vanlawng hngah chim lo in Vanlawng cung ah sml 16 chung a um ding a si i damte in a phanhnak hnga thlacam kan in sawm hna. Ni 12 chung kan sin ah a caam lai i Oct. 11 ni zanlei ah a kir ṭhan te lai. A lamkip in a tlunkalnak ca ah a tawlreltu kan President le Nubu President cung ah kan i lawm hringhran.\n+\tPu Ṭuan Sang mawṭaw in campaign ca hmuhma va zoh ding a si i a tlamtlin nakhnga thlacam kan in sawm hna.\n+\tTuzarh pumh hlan ah YF hruainak in zaangleknak a tuah ding kan si i i tel cio ding in kan in sawm hna.\n+\tPumh dih ah YF EC meeting a um lai ca ah adviser te le EC upate pellote in tel khawh i zuam ding in kan in sawm hna.\n+\tChin House ah kan chiah tawn mi Gas dur kha cozah lei nih inn chung ah chiah a ngah lo an ti in inntang vawilei ri in thir tipet in kaiter a si cang. Chin House lei ṭuanvo ngei nih a hman ning an kan chimh ning in zulh khawh i zuam hna usi. Gas tipet tuahnak a rak tawlreltu Val George Bawi Hlei Hre cung ah kan i lawm hringhran.\n+\tCha Yong-Sun (Yonsin Church) nih Biakinn saknak ca ah tiah won 150,000 a kan hlut.\n+\t#Donghnak: Val Thawng Thuan Lan i a nau Nu Cecilia No Hnem Par bulhnak cu a tlawm bik won 10,000 cio kan asst. treasurer Pu Duh Tling Ceu sin ah nan rak pek naklai kan in sawm hna. Taantaak mi chungkhar tuarpi bu in ṭan rak la cio rih usi.\n+\tCMC member pakhat cio (1) kan sianginn kainak (2) Visa kan soknak (3) rian kan ṭuannak le rian kan kawlnak ah kan tlamtlin khawh nakhnga (4) tlaihkhih in kan him nakhnga (5) Kan ram i a um mi kan chungkhar ca ah (6) Committee cio rianṭuannak le hruaitu hna ca ah (7) Taksa le thlarau lei in a ngan a dam mi khrihfa bu kan si zungzal nakhnga (8) Mission rian kan ṭuannak ca ah (9) Chin House le Biakinn kan ngeih khawh nakhnga le (10) Biakinn a kan hlantu Hindol khrihfabu ca ah thlacam rih hna usi.\n+\tKhual ah a um mi Val Van Nun Ṭha a khuallam a tluan nakhnga\n+ Hla ngaih awk: Bless the Lord Oh My Soul – Jenn & Brian Johnson [ https://youtu.be/tdKz_mVt0to ]\n+ Bible caang thim: “Sifahnak na in dingmi kha zeihmanh ṭih hna hlah. Hi bia hi ngai hmanh. Khuachia nih khan nangmah hneksaknak caah nanmah lak i a cheu cu thong ah a thlak hna lai; harnak na inmi cu ni hra chung a si lai. Thih tiangin ka cungah zumhawktlak tein um ko; cun nunnak suiluchin kha kan pek lai.” [Biathlam 2:10]


Benjamin nih Aye Mya Phyu cu ka far taktak bantuk tein ka dawt a ti | THE CHIN EXPRESS\nBenjamin nih Aye Mya Phyu cu ka far taktak bantuk tein ka dawt a ti\nBenjamin Sum nih Aye Mya Phyu cu ka far taktak bantuk tein ka dawt tiah a ti.\n“Far pakhat te ka ngei bal. Ka farnu cu 2003 ah a chuakmi a si. Aye Mya Phyu zong 2003 ah a chuak vemi a si. Ka farnu cu rak um ve rih sehlaw hlasak lei hi tuah seh ti ka duhpiak. Aa tong thiam ngai. Aye Mya Phyu cu hlasak thiam tuk. Hika ah ngakchia bik veve kan si i thil vialte a van i ton dih tikah ka far taktak bantuk tein ka dawt hi a si” tiah Benjamin nih a chim.\n“Tu zarh zuamnak ahhin a tthabik in kaa zuam kho. Tu zarh ah a kai khawh rih ahcun ka nu nih rak ka tlawng seh ti ka duh. Ka nu zong nih ka ra lai a ti. Cu ruangah, vote abiapi tuk. Vote rak ka pe rih ko sawh uh tiah kan sawm hna.\n“Zahan zaan i biakhiaktu pawl nih an ka comment mi cungah ka lungtling tuk. Hmailei ah comment ttha ka hmuh peng khawhnak hnga kaa zuam rih lai. Ka theih bal lomi hla a tamtuk i hla tampi in ngaih ka hau.”\n“Ka hawile 8 nih an i manh caan ah hla ka sak lio style an ka cawn hram tawn. An ka dawt dih ruangah si lai tiin ka ruah ko” tiah Benjamin nih a chim.\n“Kan nih 2 cu ttafar taktak bantuk in kan i daw i kan um tti. Kei hawi hna cu pa bantuk in ka um ruangah (Ben Ben) nih ka naupa tiin a ka auh. Ka um tti tuk tikah kan fan pawl nih phundang ah an kan ruah. Keimah fan si ah, Benjamin fan an si ah aa duhmi ah an kan ruah i atu hi a tthabik in kan phisin lio a si” tiah Aye Mya Phyu nih a chim. – Sunday Journal


Kei Ka Tannak Cu Mipi Lei Ah Dir In CDM Ka Tuah! – Chin 11 News\nKei Ka Tannak Cu Mipi Lei Ah Dir In CDM Ka Tuah!\nCDM Tuah Mi I Chap Chin Usih: Kan i sawm kan i hrih hawh kan i mawhchiat pah cuahmah bantukin khat lei ah mipi dirhmun zawnah dirhmun a rak i tthial mi vuantthan hna nan cungah kan i lawm tuk.\nA tuah kho ve rih lo mi hna nih nanmah pumpak tein bia nan i hal ding mi cu ”mipi nih hitluk in an nunnak an thap lio le an nunnak an pek lio ah hin zeiruangah dah zung hi ka kai khawh peng ko rih?” tihi a si.\nA ruang nai hawl len lai nain dengtteo in nai leh khawh mi bialehnak pakhat hmanh na hmu lai lo. Kawl holh kan hman si ahcun phisinchiat (sinche-ဆင်ခြေ) lawngte in na bialehnak a khat lai. Cucu phuhrun nun kan timi cu a si.\nCDM tuah le tuah lo kong na dirhmun hliah na duh ahcun na chanchung phuhrung lo tein nai chimkan khawh dingmi hmun lei ah khan ttang ko, na palh lai lo. Kei ka ttannak cu mipi lei ah dir in CDM ka tuah. Nangteh ralkap chia cozah lei ttangin maw zung na kai? Asiloah CDM dah? Theihternak: Share loin na page ah copy paste na tuah i nai tar ahcun ttha deuh in rian a ttuan khawh hrimhrim lai.


Hi Cabia Hi A Hlei In Mino Poh Le Upa Poh Nih Rel Uh NLD Na Tanh Ah Cun Na Caah Lam A Kau Tuk – The Chinlung Post\nHi Cabia Hi A Hlei In Mino Poh Le Upa Poh Nih Rel Uh NLD Na Tanh Ah Cun Na Caah Lam A Kau Tuk\nSeptember 20, 2020 admin Chin 0\nHica bia hi Rolian Nih A tial mi si,To: Chanthar Mino hna si cakuat (By: Rolian)\nA kong: NLD na tanh ahcun na caah lam kaupi a um ,Mi tampi nih ramkheel chung luh tik ah EC hrawnghrang ah ca taang ngei lo cu an cohlan hna nain MP hna i cuh ve ding ahcun catang ngei lo cu an cohlan tawn hna lo.Cataang ngeih cu a tha i a herh tuk mi a si. a sinain cu bantuk cataang sang na ngeih lo zong ah na tha chia hlah. taanghra sung na si zong ah MP na cuh kho ve ti kha hngal peng.\n2015 thimnak ah tanghra sung chung in MP aa cuh kho mi hna an um. cu hna cu:\n1. U Kan Tint (Taangriat) Palatwa Mee hmun (1) in Pyine Hluttaw palai a si.\n2. U Teih Thang (Taang kua) Mindate mee hmun (2)3. U Kio Thang (B.Th) Kanpalet mee hmun (1) in Pyine Hluttaw palai a si.\n4. U Pu Thang Daih (Tanghra)Tedim mee hmun (1) Pyine Hluttaw Palai5. U Thawng Khu Mang (High school final year) Tonzaang mee hmun (1)\nHi chung ah cataang sang pipi an um lo, tanghra sung an um ve ko, zei ruang ahdah a si hnga? ramkheel lei ah thuk piin aa peih kho mi an si caah le ramkheel lei ah bochan mi an si ve caah a si ko.Cataang sang poh khi ramkheel minung an si theng lo. ramkheel lei minung lawng nih ram le miphun caah saduh thahnak ngan ngei mi le Cozah tha kong khua a ruat kho mi an si. Cun ramkheel minung nihcun mipithutdirnak le herh bau mi hoih in thlennak aupi mi a si caah mipi ca ah khua a ruat kho mi ramkheel na si poh le ramkheel lei na pek taktak ahcun MP dirhmun na si kho ko. na tha chiat ding a si lo.\nAmah belte cu bantuk dirhmun phaknak ding ah cun na umnak ding Party zong kha na palh lo a herh. NLD hruaitu Daw Aung San Suu Kyi nih cataang sang an si lo zong ah ramkheel lei minung le mipi caah thiltha a chuah pi khotu, kawl holh na thiam le mirang ca a rel kho mi na si poh ahcun MP cuh kho ding in a cohlan mi na si ve. cucaah NLD ah tei ma tein um ko, na nak cataang sang nak zong in ramkheel lei ah thuk pi in pil khawh i zuam law na caah lam tampi a um ko.\nTahchunnak ah Mindate peng in U Teih Thang hna hi taangkua lawng a si nain mifm le miding fel, Party caah zumhtlak le ramkheel lopil chung ah thuk piin a pil mi a si caah USDP in U Hung Naing hmanh a thluk khawh i atu ahcun Chin Ramkulh Hluttaw Vice Chiarman tiang a phan. Hihi tha te in tuak law 2025 thimnak ah caan tha na tin khawh mi a si ve.\nVedio,Fak Tuk In An Buai Motor Mawngpa Police Nih An Velh Ruangah Mizo Cu An Buaituk\nChin Miphun Party CNLD A Um Ruangah State Dang Hna Chin Kan Si Veko Tiin Ai Ti Mi An Um A Tha Tuk


Thantlang Peng ah ralhrang nih meithal an puah hoi – The Cherry Par\nThantlang Peng ah ralhrang nih meithal an puah hoi\nApril 27, 2021 Cherry News\nBreaking News: Thantlang Peng Sopum Khua Ah Ralhrang Ralkap Nih Meithal An Puah Hoi\nBreaking News; Tuzan suimilam 9:20 hrawngah Sopum khua ah Ralhrang Ralkap nih meithal voithum an puah i a hnu suimilam 10:00 hrawngah voithum hrawng an puah than tiah Sopum khuami nih The Chin Light ah an chim. Atu bantuk thil hi lau tuk ding le thinphan tuk ding a si lai lo mu. Credit: The Chin Light\nTedim Khuachung ah Bomh Voi 2 a Puak. Tedim khuachung ah tu zaan ah bomb voi 2, suimilam pakhat dan in an puak, tiah Tedim ca in ttialmi thawngzamhnak pawl nih an langhter.”Tuzan sml. 7:45 ah Tedim, Myoma sang, Suimilam Tower (နာရီစင်) pawng ah bomb voi khat a puak.\nCun, sml. 8:50 hrawng ah Sakhollam sang ah voi khat a puak tthan,” tiah Tedim thawngzamhnak nih an langhter. Bomb voi 2 suimilam pakhat dan in an puah caah Tedim mipi leng chuak ngam loin innchung ah an i dup hna, tiah an langhter chap.\nMindat ah Myanmar Ralkap Thazaang an Chapmi pawl Khualeng ah an Hren Hna. Nihin zinglei sml. 9:30 hrawng ah Gangaw le Pakukku lei in SAC ralkap thazaang an chapmi pawl cu Mindat peng ah an lut nain tu zaan sml. 9:00 tiang ah Mindat khuachung ah lut kho loin an um, tiah Mindat khuami pawl nih an chim. Mindat ah a kalmi SAC ralkap pawl cu lampi ah CDF-Mindat nih a dotdot in an kham thluahmah hna i nihin zanlei sml. 3:00 tiang hrawng kahdohnak a fak ngaingai.\nSAC ralkap lei nih ralhriam ngan pawl an hman caah CDF cu Mindat lei ah an i thawn thluahmah i, Mindat he meng 2 a hlatnak ah SAC ralkap pawl cu an orh hna. Khuachung ah SAC ralkap an luh khawh lo nakhnga a dotdot in Lai meithal he kham ding in ready in an um hna.\nMonywa hrambunh Myanmar SAC ralkap “North Western Command” in Deputy Commander nih Pakukku le Gangaw lei in a rami SAC ralkap pawl Mindat khua i ralkap sakhaan ah luhter ding in CDF-Mindat a chawnh hna nain CDF-Mindat nih an cohlang lo.\nCucaah, thazaang thar chapmi SAC ralkap pawl cu Mindat he meng 2 a hlatnak khualeng ah an hren hna i, atu zaan sml. 9:00 tiang ah khuachung ah an luh khawh lo bang in kap hnih i kahdohnak zong a um rih lo, tiah kan theih. Credit: The Chin Journal\nMindat Kahdohnak Ngol Chungmi Cu An Rawk Than Cang, An I Kah Than Cang. Chin ramkulh, Mindat khuapi chungah mipi le ralhrang kaldohnak ruangah ralhrang lei ralkap a tlawmbik 20 an thi cang lai, tiah ruah a si. Nihin ni ah zingka tein kahdohnak an thawk hnu ah ngol chung dingin ralhrang lei nih an hal hna caah suimilam 2;00 chung an ngol chung hnu ah atu an kah than cang tiah The Irrawaddy nih a tarlangh. Tuzing suimilam 6:00 in an thawkmi kahdohnak cu an kah than cang, tiah khuami pakhat nih a chim.\nKeimah pumpak zong hi kahdohnak ah ka um ve, chihkhat inn lei ah ka rak tin ta hi a si, tiah a chim. Khuapi chungah an kah i, kah ngol chungmi cu a rawk cang ti khawh a si. Tuzan cu zankhua dei in kah dawh kan si cang, tiah Mindat khuami pakhat nih a chim chap. Ralhrang lei in Mindat khuapi chungah ralkap pawl luhter dingin an hal hna, Mindat mipi le khuanu khuapa he biaruahnak an ngeih. Mindat mipi lei in nan tlaihmi hna thlah than ding le ralkap thazang nan chap mi kirter ding hna an hal ve hna.\nRalhrang pawl cu mino lei nih an zumh hna lo, tiah khuami pakhat nih a chim. Nihin kahdohnak ah hin ralhrang lei ralkap 3 an thi than i, ralhrang lei a thi mi hi 20 leng an si cang lai, tiah theih a si. Mindat mipi pawl hi a si khawh chungin bawmh a herh tuk lio caan a si. Credit: The Irrawaddy\n← Karen Hriamtlai Phu Nih Naypyidaw Ah SAC An Ton Mi Kongah KNU/KNLA Hriamtlai Phu Nih Fiang Tein An Langhter\nTlangcung Hriamtlai Phu Biachahnak Cu A Ropui Kho Tuk Cang. →


Chin Ram Matupi Peng Ah CDF Phuthum Fonh In Kap Hnih Kah Doh Nak A Fak Chin Leng Ah Ralhrang Nih Mipi Ralphaw Ah An Hman Hna – Thechinlandtoday\nChin Ram Matupi Peng Ah CDF Phuthum Fonh In Kap Hnih Kah Doh Nak A Fak Chin Leng Ah Ralhrang Nih Mipi Ralphaw Ah An Hman Hna\nadmin January 7, 2022 Leave a Comment on Chin Ram Matupi Peng Ah CDF Phuthum Fonh In Kap Hnih Kah Doh Nak A Fak Chin Leng Ah Ralhrang Nih Mipi Ralphaw Ah An Hman Hna\nChin ramkulh Matupi-Hakha lampi nitlak lei ah a ummi Ki Hlung khua le Lung Hlaw khua karlak ah thazaang tampi he a ra mi ralhrang hna cu Chin CDF phu 3 hna nih Jan 6, zinglei 9:15am in an kah hna i Jan 7, zinglei tiang an i kap. Kahdohnak cu a faak chin lengmang i ralhrang nih khuatlawng mi 7 hna cu an tlaih hna i ralphaw ah an hman hna tiah CDF-Matupi nih cathanh an chuah.\nCDF-Matupi in chimnak nawlngeitu nih, “Nizan khan kan i kap i zan tiang a si ko, atu tiang ah kahdohnak a fak chin lengmang, atu zong kan i kap cuahmah ko. Ralhrang lei hi thazaang 150 renglo an si i ralhmai hmunhnih in an kan kah. Kahdohnak a faak ngai. CDF lei a thi mi kan um rih lo. Ralhrang lei cu a thi mi an um len ko. Hmunhma zohfelnak kan tuah khawh rih lo caah a zat kan chim kho lo,” tiah a chim.\nRalhrang a kaptu CDF hna cu CDF Matupi, CDF Zotung le CDF Lautu hna an si. Nizan ah khan Ki Nung khua in Lung Hlaw khua lei ah a kalmi mi sawhsawh 7 cu ralhrang nih an tlaih riangmang hna i ralphaw ah an hman hna i Jan 7, zinglei tiang ah an thlah rih hna lo tiah theih a si. Ref: CDF-Matupi page, Khet Thit Mediaan 4 zongah khan Matupi-Hakha karlak ah CDF-Matupi le ralhrang kahdohnak a um i ralhrang lei pathum an thi, cu pathum chung ah pakhat cu ralbawi a si.\nKayinni Ramkulh Loikaw Le Shadaw Kal Nak Lam Pi Cu Kaphnih Kah Doh Nak Ruang Ah Zarhkhat Chung KNDF Nih Phih Nak Ca Cu A Tang Lei Ban Tuk In An Thanh →\n← Chinram Kulh Chung Hmanh Ah Hakha Le Thantlang Peng Chung Kan MP Cheukhat Pawl CDM Bawmhnak Phaisa Konghe Pehtlai InBawmhnak Phaisa Tlaitu Ah Rian An Sok


U.S Dirhmun Thinphang Tuk Si Cang, FBI Zong NihMipi Sin Ralrinnak An Tuah Cang – Chin World News Evening\nJanuary 18, 2021 January 18, 2021 Salai Van World News\nU.S ram cu thinphang taktak si ko cang. Atu cu president Trump ttanhtu cheukhat cu khuachung ah hriamnam le meithal i putin khua lak ah an um cang. Hi kong he pehtlaiin FBI nih an chimmi cu”U.S state kip ah Trump ttanhtu hna nih hriamnam le meithal i putin buainak an chuahter khawh men cucaah mipi zong nan tlanlennak ah nan i ralrin taktak a herh” tiah thawngthanhnak an tuah.\nTrump thawngphang relchih: President elected Joe Bidden nih biakamhnak a tuah hlan Jan 20 zing/morning ah President Trump cu White House chuahtak lai tiah AP nih a ttial. Joint Base Andrews, Maryland ah thlahnak tawite an tuah piak lai i biachimnak zong ngeih dawh a si. Cun, Air Force One in Florida a inn ah a kal lai tiah an ttial.\nPresident Trump cu approval rating 29 he White House a chuah tak lai tiah Pew Research nih an thanh. U.S President a tuan balmi vialte lakah Aprroval Ratting a chiabik ah aa tel. Ukraine president Volodymyr Zelensky he telephone an ichawnh lio ah, President Zelensky cu “Joe Bidden le a fapa Hunter Bidden zikhnawh an einak nan hlat/investigate lo ahcun Ralkap thazaang caah bawmhnak $214 million hi kan pe hna lai lo” tiah a ti’ tiah an biaruahnak a theitu, U.S intelegent pakhat nih a thli tein a phuan. Cucaah, US congress nih Ukraine bawmhnak a ceih cangmi cu, amah pumpak political gain/hlawknak caah a hman tiah Democratic Party nih Impeachment an tuah. Asinain Senate ah GOP nih an dirhkamh caah an tuan kho lo.


Zaukphung Muru Le Nuhrin Covo Mit In Hakha Vawlei Buainak Kong Zohnak – The Chinland Post\nZaukphung Muru Le Nuhrin Covo Mit In Hakha Vawlei Buainak Kong Zohnak\nBy Salai SH Lian| 2019 February 1| Biadomhnak: Aa thleng cuahmahmi ram ahhin buaibainak hi a hleikhun in a tam duh i, a chuak duh theu tawn. Asinain, cucu buainak cu zeitindah an tawlrel i tlamtling ding le relrem ding in an tuah timi hi a biapimi cu a si. Kan ram, Ramkomh Kawlram a thlennak hi, 2010 in kan chim a si ahcun, kum 9 fai a kal cang. Kum 2010 in 2015 kar ah, Ralkap nih anmah dirkamhtu ah an sermi phu nih cozah an ser i, thlennak a chuahpitu cozah tiah vawleipi nih thangthat an hung si.\nKan ram kong ah, 2008 Phunghrampi nih a hrinmi chung in a cangmi thil sining thar, kan uknak kong ah, 2010, 2012 le 2015 hi philh awk a tha lo dingmi tuanbia an si cang. 2015 in Mizapi nih kum saupi dirkamhmi le hngahhlangmi NLD nih cozah an hun tlaih. Chimrel ding a tam men lai caah, kan ram thlennak kong cu hun chia rih usihlaw, kan tlangtar ah langhter bang zaukphung muru le nuhrin covo mit in atulio Hakha ah kan tonmi buaibainak kong hun cuan than tuah hna usih.\nBuaibainak kan ti tikah, catialtu nih phuahcop mi silo in, mithmuh le kuttongh in a lang cangmi a si ruang ah buaibainak timi biafang kan hman hi a si. A bik in atulio Laitlang lawng ah silo in, Ramkomh Kawlram hmun zakip ah vawlei kong ah buaibainak a um. Cucu, kannih Hakha khualipi zong ah fak ngaingai in a buaimi a si. Hi buaibainak hi zeiruang ah dah a chuah, a can i a sining a si timi tawite in hun zoh khawh kan i zuam lai. Hi vawlei kong buaibainak ah, a hodah a palh, hodah a dik timi kong ah hi capar nih aa tinhmi a si lo. Cozah nawlngeitu lei nih cutin an ti, mizapi le ram ngeitu lei nih cutin an ti tbk. zong pakhat hmanh ka la lai lo. Kaa timhmi cu zeiruang ah dah tawlrel awk a tha ko mi thil ah hi tluk in kan buai timi tu a si. Cucu, thil sining pathum tein fianternak tuah khawh ka hun i zuam lai.\n1. Teltumnak le Ceihmaitinak: Nihin kan sining zoh tikah zeidah a um lo timi a lang ngaingai. Zeidah a bau timi a fiang ngaingai. Lamzawh in duhnak langhter hnu lawng ah biaruah le bialehnak i tuah ding a si lo. Khua khat a um komi kan kong ah lamzawhnak in duhnak langternak tiang kan phan. Hihi a bik a cannak a ruang cu a hram thawkte ah nawlngeitu nih an nawlngeihnak kha khoika zawn in dah a rami a si timi an i fian lo ruang ah a si. Zaukphung ah nawlngeitu hna i, an nawlngeih caan cu kum 4 in kum 5 a si tawn. Kannih kan ram ahcun, kum 5 a si. Cucu nawlngeitu nih an fian lo caah a si tiah chim ahcun, an i fahsak men hnga. A taktak ah cun, kum 5 chung cu nangmah nih kanmah vialte kan zapi aiawh in nawlngeitu sinak in kan hruai chung ko timi a si.\nCatialtu: Salai Sang Hnin Lian\nCucaah, nawlngeihnak a ratnak a hrampi a simi Mizapi (mipi) hna he naihniam tein um i, riantuannak paohpaoh ah zapi teltumnak le ceihmaitinak a um dingmi a si. Cucu a um lo caah tutan buaibainak hi a chuak tiah chim khawh a si. Mirang nih ‘Participation’ an timi kha, a fawinak in ‘Teltumnak’ nak tiah ka ti phot i cucu, mizapi nih kanmah he dengteo in aa pehtlaimi kong ah kan i teltum khawhnak khi a si. Cucu, teltum menmen lawng silo in, ceihmaitinak tiah ka timi, Mirang in ‘consultation’ an timi kha a um a haumi a si fawn. Cu vialte cu tutan kan nawlngeitu hna nih an nganh, an tlolh tiah ti khawh a si.\nA ruang cu kumpi kum 2 leng fai an kan uknak le pen ning kan zoh tikah mizapi he pehtlaihnak ah a hlat ngaingai in an um. Cucu upa, mino le nubu tiang nih an chimmi a si. A hleikhun in, Ralkap uknak chan lio ah, raltha ngai in a rak dirmi le khua a rak dirhkamhtu khuanu/khuapa hmanh an lung tling lo. Anmah Khuanu/pa lila zong cu an chambaunak tampi a um ko men hnga. Nain, an lung tlinlonak kong ah ceihmainak le ruahtinak kan ngeih tikah, Ralkap chan le USDP chan ahcun, thil an tuah laimi le an tuahmi kong ah chimrel le ceihmaipi tal kan tong ti hi an chimmi a si. Cu ve thiamthiam, nawlngeitu nih anmah lei a silo mi paohpaoh hi anmah dotu in hmuh a si tikah a har ko tiah a titu mino le tleirawl in chimreltu zong an tam fawn. Cucu, nihin kan sining kan zoh tikah, kan cozah nawlngeitu hna nih riantuanmi ah zeihmanh ceihmaipinak a um lo i, mizapi teltumnak a um lo tikah buaibainak a chuahnak hrampi hi a si ko tiah kan chim khawhnak cu a si.\n2. Tuanvolaknak: Atulio kan chan sining le thil kalning ah a hung lar ngaingaimi biafang pakhat zong a si tiah kan ti khawh. Laiholh in cun tuanvolaknak asiloah, kan chimrelmi le tuanmi kong ah “tuanvo lak ngamnak” tiah zong hman khawh a si men hnga. Mirang holh in cun, ‘Accountability’ tiah an ti, Kawl nih ‘tawan yu tawan khan hmuh’ tiah an hman ve! Hi biafang hi zaukphung in aa hruaimi hna ram sining kan zoh tikah biapi taktak in an chiahmi a si. Cucu, a bik in thimnak ah luh in zuam an i timh lio i an chimmi kha atak in tuanvo lak in an tuah taktak maw timi tahnak ah siseh, cozah an si hnu ah, an chimrelmi kong ah an tuah taktak in tuanvo an la maw timi hi zohfel lengmang an si theo. Cucu, tuanvo lak timi nih a timhmi cu pehzulh in an tuahtuanmi ah ‘thanchonak’ a um maw timi hi a si.\nA hlei in, tuanvo laknak pakhat lawng silo in zeidah a biapi in a telchih theu tawn ti ahcun, ‘Transparency’ timi an tuahtuanmi ah fianghlangte le mizapi hnatlak tein tuahnak a um le um lo langhter kha a si. Cucaah, kan nawlngeitu hna nih anmah le mah zohfelthan (check than) a haumi cu an cawlcanghnak le an tuahtuanmi ah tuahvo laknak le fianghlangte in tawlrelnak a um maw timi hi a si. Cun, kum 5 chung nawlngeihnak ka pe law cu nawlngeihnak na ka pekmi in ka tuah lai, ka tuan lai tiah biakamhnak a tuahmi kha a tak in a tlinter maw tlinter lo timi tiang kha zohchih zungzal a haumi a si fawn. Cucu, nawlngeitu nih caan tawite chung lawng an ngeihmi nawlngeihnak kha ningcang tein an hman khawh nakhnga ding caah a biapi tukmi a si. Cucu, a si lo ahcun, zaukphung a si bang, kum 5 a tlin tikah, pumpak nih biakhiahnak tuah in nang le na party cu kan in duh tilo timi kha zalongte in langhter khawh a si ko hnga. Cucu, ramkhel i a thawknak le zaukphung i a thlumalnak zong a si fawn hnga.\nCulawng silo in, a cunglei ah kan langhter bang, cozah nawlngeitu nih kan tuah lai tiah an chimrelmi chung ah an tuan taktakmi le tuan taktakmi in zohchih lengmang an si. Tahchunnak ah, tulio kan nawlngeitu hna an sining zoh tikah, phungning lo in inn a sami cu thehter le tazacuai nan si lai tiah an i tler hro nain an tuah taktak lo. Hi bantuk kong zong ah, cozah nih a ngeihmi phung zulh dih ding in thanhnak a tuah tikah zulhphung le sualphawtnak hi a tlakmi a si maw tbk. tiah zoh a hau. Cucu a hlei khun in an chimrelmi kong le thanhmi ah tuanvo lak in fianghlang taktak in biakhiahnak an tuah ding hi a biapi tukmi a si. Cun, an ka lawng silo in, Chin ramkulh ah pupa vawlei le pupa ram a um lo tiah an chimrelmi kong ah a dikfelmi dirkamhtu cahren (evidence) a herh fawn hnga. Ne Win chan 1974 ah pei, cozah nih an rak chuh i, tangka zong liam an rak si cang kha timi bantuk sawhsawh in cun a ngah hnga lo. A ruang cu, Ne Win uknak le thil tuahmi cu an duhlo ruang ahcun pei, 1988 buaibainak cu a rak chuah fom cu! Cucaah, kaa lawng chimrel silo in, a dikfelmi le a puitlingmi a sining, a ruang taktak langhter khawh a hau hnga.\n3. Thleidanlo: Hi a pathumnak hi minung paohpaoh nih kan i harh bikmi a si theu tawn. Ahohmanh thleidannak um lo tein pehtlaih dih le tawlrelpiak dih kha zaukphung le nuhrin covo tahfung i a biapimi pakhat cu a si. Asinain, minung sinak in thleidannak ngeihlo timi hi a har taktakmi a si. Cucu minung kip nih thleidannak kan ngeihmi cu zeitindah kan tawlrel i fimhlawm ‘control’ timi kha a biapi tukmi a si. Cucu, thleidannak a um lonak ding caah zeidah tuah a herh tiah cun, aa tlukruangmi zulhphung a um a herh, cu zulhphung hna cu tha tein atak in tuanchuah a herh fawn. Cu lawng silo in, ahopaoh nih zalong tein teltum khawhnak an ngeih i, a himmi le a nuammi pawngkam sining kan ser a herhmi a si.\nKan cozah nawlngeitu hna zong minung an si ko caah, palhnak phunphun an tuah kho ko men. Asinain, a cunglei kan langhter cang bang, mizapi nih kum 5 chung nawlngeitu ah tuanvo pek an sinak kha i hngalh in an nawlngeinak a ratnak kha a biapi ah an chiah ding a si. Cucu, mizapi duhnak le luntlinnak in rian an tuan ding a si. Mizapi duhnak le lungtlinnak ka ti tikah, minung vialte kan zapi a si kho men lai lo. Zeiruang ah tiah cun, kan zapi nih nawlngeihnak hman awk le tlaih awk a that lo ruang ahcun pei Chin ramkulh a kan tawlreltu ding ah phungsertu MP minung 18 cu kan thim fam hna cu.\nCuchung in uktu Chief Minister cu kan hun ngeih cu a si. Zapi aiawh in a tha bikmi biakhiahnak tuah khawh nakding caah nawlngeitu an sinak kha philh lo in, a aiawhmi hna nih zeidah an herhmi a si timi kha a fian a hau. Cucu, aiawhmi hna nih duhnak fian bu tein le thleidannak umlo tein cawlcangh le riantuan kan ti tikah, a khatlomi minung kan sining; mirum, misifak, mithiam le thiamlo deuh tbk. a dangmi lawngte kan sinak kha hmang riangmang in, pehtlaihnak tuah lo ding le biakhiahnak tuahlo ding kha a biapimi a si.\nNawlngeitu lawng siloin mizapi zong kan mawh: A cozah nih a tuahtuanmi ah a tha leikap hlawhtlinnak in a zohpimi tampi an um ko lai. Nain, caantha ser in zeitindah kanmah kan sining a langh khawh lai tiah a bihmi zong um khawh a si. Cun, aa thleng cuahmahmi ram ahhin, caantha la in zeitindah ka miak khawh lai, zeitindah ka hlawk khawh lai tiah a bawhmi tampi an um theu tawn. Cucu, cozah that nakding zong a silomi mizapi caah zong a silomi mah pumpak hlawknak ah a ruatmi um theu a si. Zei bantuk buaibainak paohpaoh ahkhin, caantha a um ko an ti bang, buaibainak kha caantha a lami an um kho. Cucu, ahohmanh nih kan doh dingmi a si i, nawlngeihnak kan pekmi hna nih kan pekmi hna nawlngeihnak hmang in an tuah an tuanmi paoh hi felfai tein an tuah ding a si.\nCun, kannih ve zong nih, ngiatthlai khawh lengmang kan i zuam ding a biapi mi a si. Cu bantuk a um khawh nak zong ahcun, a cozah nih ‘empowerment’ timi mizapi thathawn thanchoternak le hmunhma ser a hau thiamthaim fawn. Cucaah, nawlngeitu hna cawlcangh ning ngiathlaitu kan si khawh nakding ahcun, mizapi aiawhmi phu zong felfaimi le thianghlimmi phu kan si a herh.\nHakha lamzawhnak (Photo: TCP)\nBiadonghnak: Cucaah, a cunglei kan langhter mi tahfung pathum lawng silo in, nuhrin covo mit in nawlngeitu nih a tuahmi thanchonak le thlennak kan zoh a si ahcun, zumhawktlak le tanhhlei ngeihlo (justice) tein siseh, mizapi kha tlukruang (equal) tein zohkhenh i phawtzamh le zalonnak puitling (freedom) he a tawlrel ding a biapi tukmi a si. Culawng silo in, mibu le zapi lak ah buainak a chuahter tawntu a simi thleidannak (discrimination) le zawmhteih namnehnak (exploitation) kha dohdalh ding a herhmi a si fawn. Cucu zohchih bu in, kan buainak a hrampi a simi cozah le mizapi karlak ah pehtlaihnak a hlat tukmi, teltumnak a um lo tukmi i hruainak siseh, ruahnak cheuh in ceihmainak a umlomi siseh, kan zoh than a hau ko cang. Hihi vawilei kong in a chuakmi buaibainak tiang kan hmuh khawh men. Nain, vawlei kong thengtheng a si men lai lo. A rauhhlan ah, Ti kong ah buai khawh a si. A hlan zong ah Mei kong ah rak buai a si cang.\nCun, kan cozah nih a tuahtuanmi kong ah tuanvo lak ngamnak le mizapi sin ah langfiangte in rian a tuan ngamnak kha a langhter a hau. Cucun, a biapi tukmi cu aa dang cukmakmi minung kan sinak le a khatlomi zatlang kan nunning kong zohchih in thleidannak ngeilo tein, kan cozah nih zei rian an tuan paoh ah a tawlrel ding a biapi tukmi a si. Cucu, kan buainak a hrampi a simi hi kan philhlo ding a biapi ngai. Thuk deuh le fak deuh in zoh ahcun, vawlei kong ah silo in mah lung i rinhtuknak, mah zawn lawng ruahnak le ziknawh eihmur le thil dangdang nih a kan tuaitammi zong a si kho ko men.\nCucaah, a cunglei i langhtermi thil sining pathum zoh chih in, nihin ah kan buaipi bikmi vawlei kong siseh, lohmun kong siseh, innhmun kong siseh, a dangdang khuakhan lairelnak vialte ah hmaithlak in kan ruahchih a si ahcun, a hlawh a tling deuhmi zaukphung lei ah kar kan hlaang thluahmah ko lai. Kan zapi hun theih than awk ah tiah, US ramhun Abraham Lincoln nih a rak chimmi, ‘Zauk cozah/uknak phung kan timi cu, ‘Mizapi hna i a cozah, Mizapi hna in a cozah le Mizapi hna caah a cozah’ (Democracy is a government “of the people, by the people, and for the people”)” a timi in ka donghter.\nCatialtu Salai SH Lian, hi atulio ah Fidi Foundation ah Program Director siseh, The Chinland Post ah Editor le CHRO ah Nuhrin Covo Fimcawnnak le Biaknak Zalonnak a tlaitu (program director) a si. Cun, Chin Christian University ah cachim rian a tuan cuahmahmi zong a si. ~ Chief Editor, The Chinland Post\nPrevious Halkha Kokek Kan Lungput Le Kan Sining; Tawk Awi Thang\nNext Chin Miphun Ni Hi Kan Upat Awk A Si\nThlachiatruahnak A Um Ti Lo; By Salai Za Uk Ling


CNF Kan Pu Bik Pu Zing Cung Nih Dr. Andrew Ngun Cung Lian Biachimmi Kong Ah lehnak A Tuahmi Cu Uar A Um Kho Taktak A Sullam Angei Taktak Si – Chin World News Evening\nCNF Kan Pu Bik Pu Zing Cung Nih Dr. Andrew Ngun Cung Lian Biachimmi Kong Ah lehnak A Tuahmi Cu Uar A Um Kho Taktak A Sullam Angei Taktak Si\nOctober 4, 2019 Salai Van Hmuhning\nKan theih cio bang in Dr. Andrew Ngun Cung Lian nih miphun dang kawl pawl hmai ah Pu Zing Cung US cozah nih an rak tlaihnak kong ah mirang holh athiam deuh lo caah asi tiah tahchunh phun in bia achim. Cucu media nih website ah an von thlah cio tikah kan lung fahpi cio.\nHi kong he pehtlai in Pu Zing Cung ahawikom ttha taktakmi Pu Tawk Cung zong ai tuar kho lo kan ti hnga maw siloah asiarem lo kan ti hnga dah Pu Zing Cung cu ahei chimh. Cu i Pu Zing Cung nih arak lehmi cu uar a um tuk hringhran. Atanglei ah Pu Tawk Cung nih attialmi hi rak rel ve hmanh!\nTawk Cung: Hi video clip nih hin ka hnaak a ka doh deuh caah Pu Zing Cung messenger in ka hei forward. A ka lehmi ka rak paste. Kawl ralkap lei ttang a si cang ko khah. A bia lak piak tuk ti hlah .A ka ti.Credit: Tawk Cung (thebungpipost)\nLainu Pakhat Nih A Virgin Lo Nak Kong A Chimmi Hi Zaangfak Ngai Asi